open-index/open-wikipedia-markdown huggingface dataset:
ഒന്നാം കറുപ്പ് യുദ്ധം

1839 മുതൽ 1842 വരെ ബ്രിട്ടിഷ് ഈസ്റ്റ് ഇന്ത്യ കമ്പനിയും ക്വിങ് രാജവംശവും തമ്മിൽ ചൈനയിൽ വച്ച് നടന്ന യുദ്ധമാണ് **ഒന്നാം കറുപ്പ് യുദ്ധം**. സ്വതന്ത്ര വ്യാപാരം-പ്രത്യേകിച്ചും കറുപ്പിന്റെ കാര്യത്തിൽ- നടപ്പിലാക്കാൻ ചൈനയെ നിർബന്ധിക്കുക എന്നതായിരുന്നു ഈസ്റ്റ് ഇന്ത്യ കമ്പനിയുടെ ലക്ഷ്യം. യുദ്ധത്തിൽ ചൈന പരാജയപ്പെട്ടു. ആധുനിക ചൈനയുടെ ചരിത്രം ആരംഭിക്കുന്നത് ഈ യുദ്ധത്തോടെയാണ്.

## പശ്ചാത്തലം

പതിനെട്ടാം നൂറ്റണ്ടുമുതൽ യൂറോപ്പ്യൻമാർ ചൈനയിൽ കോളനികളാരംഭിച്ചു. ഇംഗ്ലിഷ് ഈസ്റ്റ് ഇന്ത്യാ കമ്പനി ചൈനയിലേക്ക് വൻതോതിൽ ലഹരിപദാർഥമായ കറുപ്പു കയറ്റുമതി ചെയ്ത് കൊള്ളലാഭമുണ്ടാക്കി. കറുപ്പു കച്ചവടത്തിലൂടെ ലാഭമുണ്ടാക്കുന്നതിനു പുറമെ ചൈനക്കാരെ ലഹരിമരുന്നിന്റെ അടിമകളും വിപ്ലവ വിരുദ്ധരുമാക്കി മാറ്റുകയായിരുന്നു വെള്ളക്കാരുടെ ഉദ്ദേശ്യം. കറുപ്പു കച്ചവടത്തെ ചൈനീസ് സർക്കാർ എതിർത്തു. കറുപ്പുമായിവന്ന കപ്പൽ നാൻകിങ് തുറമുഖത്തു വെച്ച് പിടിച്ചെടുത്തു. കപ്പൽ വിട്ടുകിട്ടാനും കറുപ്പു കച്ചവടം നിർബാധം തുടരുവാനുമായി ഇംഗ്ലണ്ട് ചൈനയോട് യുദ്ധം ചെയിതു.

വർഗ്ഗം:യുദ്ധങ്ങൾ
പൂജ ബത്ര

ബോളിവുഡ് ചലച്ചിത്ര രംഗത്തെ ഒരു അഭിനേത്രിയാണ് **പൂജ ബത്ര**. (ഹിന്ദി: पूज बत्रा, ഉർദു: پُوج بترا) , (ജനനം: ഒക്ടോബർ 27 1976).

## ആദ്യകാല ജീവിതം
പൂജയുടെ പിതാവ് രവി ബത്ര ഒരു സൈനിക ഉദ്യോഗസ്ഥനാണ്. 1971-ലെ മിസ് ഇന്ത്യയായിരുന്ന നീലം ബത്രയാണ് മാതാവ്. പൂനെയിലെ ഫെർഗൂസൻ കോളേജിൽ നിന്ന് സാമ്പത്തിക ശാസ്ത്രത്തിൽ ബിരുദവും സിംബിയോസിസ് കോളേജിൽ നിന്ന് എം.ബി.എ ബിരുദവും നേടിയിട്ടുണ്ട്.

ആദ്യം പൂജ ഇന്ത്യൻ വായുസേനയിൽ ചേർന്നതാ‍ണ്. പിന്നീട് മോഡലിംഗിൽ അവസരം ലഭിച്ചതു കൊണ്ട് അതിലേക്ക് തിരിയുകയായിരുന്നു. ലിറിൽ സോപ്പിന്റെ പരസ്യത്തിൽ ശ്രദ്ധേയയായി. 1993-ൽ മിസ്സ് ഇന്ത്യ പട്ടം നേടി. ഇതിനു ശേഷം ഇന്ത്യയിലെ ഒരു മികച്ച മോഡലായി തീർന്നു പൂജ. 
## അഭിനയ ജീവിതം
ഇരുപതിലധികം ചിത്രങ്ങളിൽ പൂജ അഭിനയിച്ചിട്ടുണ്ട്. ആദ്യ ചിത്രം 1997-ൽ പുറത്തിറങ്ങിയ *വിരാസത്* ആണ്.  അനിൽ കപൂർ, തബു എന്നിവർക്കൊപ്പം  സഹനടിയുടെ റോളിലെത്തിയ പൂജയുടെ അഭിനയം ശ്രദ്ധ നേടുകയുണ്ടായി. പിന്നീട്  നായികാ വേഷങ്ങളും പൂജയെ തേടിയെത്തി. ഇതിൽ സുനിൽ ഷെട്ടിയോടൊപ്പം അഭിനയിച്ച ഭായ് , സഞ്ജയ് ദത്തിനൊപ്പം അഭിനയിച്ച *ഹസീന മാൻ ജായേഗി* തുടങ്ങിയവ വിജയ ചിത്രങ്ങളായിരുന്നു. ആറടി 2 ഇഞ്ച് ഉയരമുള്ള ഈ നടി മിക്ക ബോളിവുഡ് നടന്മാരെക്കാളും ഉയരമുള്ള നടിയാണ്.

ബോളിവുഡ് ചിത്രങ്ങൾക്ക് പുറമേ മലയാളം, തമിഴ്, തെലുഗു എന്നീ ഭാഷകളിലെ ചിത്രങ്ങളിലും പൂജ അഭിനയിച്ചിട്ടുണ്ട്. 
മലയാളത്തിൽ മോഹൻ‌ലാലിനൊപ്പം *ചന്ദ്രലേഖ* എന്ന ചിത്രത്തിലും മമ്മൂട്ടിക്കൊപ്പം *മേഘം* എന്ന ചിത്രത്തിലും ജയറാമിനൊപ്പം *ദൈവത്തിന്റെ മകൻ* എന്നീ ചിത്രത്തിലും പൂജ പ്രധാന കഥാപാത്രങ്ങളെ അവതരിപ്പിച്ചിട്ടുണ്ട്.

## സ്വകാര്യ ജീവിതം
2003 ഫെബ്രുവരി 9-ന് ഒരു ഡോക്ടർ ആയ സോനു അലുവാലിയയെ വിവാഹം ചെയ്ത പൂജ ഭർത്താവിനൊപ്പം അമേരിക്കയിലെ ലോസ് ആഞ്ചെലെസിൽ താമസമാക്കിയിരുന്നു. എന്നാൽ  പൊരുത്തപ്പെടാനാവാത്ത അസ്വാരസ്യങ്ങൾ എന്ന കാരണം കാണിച്ചു കൊണ്ട്  2011 ജനുവരിയിൽ പൂജ വിവാഹമോചനത്തിനുള്ള നിയമനടപടികൾ ആരംഭിച്ചു.
## അവലംബം

## പുറത്തേക്കുള്ള കണ്ണികൾ
* 
* ഔദ്യോഗിക വെബ്‌സൈറ്റ് - പൂജ ബത്ര.കോം

വർഗ്ഗം:1976-ൽ ജനിച്ചവർ
വർഗ്ഗം:ഒക്ടോബർ 27-ന് ജനിച്ചവർ
വർഗ്ഗം:ഫെമിന മിസ് ഇന്ത്യ ജേതാക്കൾ
വർഗ്ഗം:മലയാളചലച്ചിത്രനടിമാർ
വർഗ്ഗം:ഹിന്ദി ചലച്ചിത്രനടിമാർ
വർഗ്ഗം:ഇന്ത്യൻ മോഡലുകൾ
രാഖി ഗുൽസാർ

ബോളിവുഡ് ചലച്ചിത്ര രംഗത്തെ ഒരു നടിയാണ് **രാഖി ഗുൽ‌സാർ** (ജനനം: ഓഗസ്റ്റ് 15, 1947). () (ജനനം: ഓഗസ്റ്റ് 15, 1947) പ്രധാനമായും ഹിന്ദി, ബംഗാളി സിനിമകളിലെ വേഷങ്ങളിലൂടെയാണ് രാഖി അറിയപ്പെടുന്നത്. രാഖിയുടെ അഭിനയ ജീവിതം 1960 മുതൽ 2003 വരെയായിരുന്നു. രണ്ട് ദേശീയ ചലച്ചിത്ര അവാർഡുകളും മൂന്ന് ഫിലിംഫെയർ അവാർഡുകളും ഉൾപ്പെടെ നിരവധി അവാർഡുകൾ നേടിയിട്ടുണ്ട്. 2003 ൽ, ഇന്ത്യയിലെ നാലാമത്തെ ഉയർന്ന സിവിലിയൻ അവാർഡായ പത്മശ്രീ അവർക്ക് ലഭിച്ചു.

1967 ൽ പുറത്തിറങ്ങിയ ബംഗാളി ചിത്രമായ *ബദു ഭരൺ* എന്ന ചിത്രത്തിലൂടെയാണ് രാഖി സിനിമാ രംഗത്ത് അരങ്ങേറ്റം കുറിച്ചത്. 1970 ൽ പുറത്തിറങ്ങിയ ജീവൻ മൃത്യു എന്ന ചിത്രമാണ് അവരുടെ ആദ്യ ഹിന്ദി ചിത്രം. 1972 ൽ പുറത്തിറങ്ങിയ *ആങ്കോൺ ആങ്കോൺ മേൻ* എന്ന ചിത്രം രാഖിയുടെ സിനിമാ ജീവിതത്തിൽ ഒരു വഴിത്തിരിവാകുകയും തുടർന്ന് 1973 ൽ മികച്ച സഹനടിക്കുള്ള ഫിലിംഫെയർ അവാർഡ് നേടിയ *ദാഗ്: എ പോയം ഓഫ് ലവ്,* 1974 ൽ പുറത്തിറങ്ങിയ *27 ഡൗൺ* എന്നീ ചിത്രങ്ങളിൽ അഭിനയിച്ചു. 1976 ൽ പുറത്തിറങ്ങിയ തപസ്യ എന്ന ചിത്രത്തിലൂടെയാണ് മികച്ച നടിക്കുള്ള ഫിലിംഫെയർ അവാർഡ് അവർ നേടിയത്.

*ബ്ലാക്ക്‌മെയിൽ* (1973), *കഭി കഭി* (1976), *ദൂസരാ ആദ്മി* (1977), *തൃഷ്ണ*, *മുഖദ്ദർ കാ സിക്കന്ദർ* (രണ്ടും 1978), *കാലാ പഥർ*, *ജുർമാന (*രണ്ടും 1979), ബർസാത് കി ഏക് രാത് (1981), ശക്തി (1982), മികച്ച സഹനടിക്കുള്ള രണ്ടാമത്തെ ഫിലിംഫെയർ അവാർഡ്  രാം ലഖൻ (1989), ബാസിഗർ (1993), കരൺ അർജുൻ (1995), ബോർഡർ (1997), ഏക് റിഷ്താ: ദ ബോണ്ട് ഓഫ് ലവ് (2001), ശുഭോ മഹുരാത് (2003) തുടങ്ങിയ ചിത്രങ്ങളിലൂടെ ഹിന്ദി സിനിമയിലെ മുൻനിര നടിമാരിൽ ഒരാളായി രാഖി സ്വയം പ്രതിഷ്ടിച്ചു. ശുഭോ മഹുരാത് ചിത്രം അവർക്ക് മികച്ച സഹനടിക്കുള്ള ദേശീയ ചലച്ചിത്ര അവാർഡ് നേടിക്കൊടുത്തു.

## സ്വകാര്യ ജീവിതം
രാഖിയ്ടെ ജന്മം പശ്ചിമ ബംഗാളിലായിരുന്നു. ഇന്ത്യ സ്വതന്ത്രമായ 1947 ഓഗസ്റ്റ് 15-നാണ് രാഖി ജനിച്ചത്. ആദ്യം രാഖി ബംഗാളി സംവിധായകനായ അജയ് ബിശ്വാസിനെ  വിവാഹം ചെയ്തെങ്കിലും പിന്നീട് ഇവർ വിവാഹ മോചനം നേടുകയായിരുന്നു. പിന്നീട് എഴുത്തുകാരനും, കവിയുമായ ഗുൽ‌സാറിനെ വിവാഹം ചെയ്തു. പിന്നിട് ഇവർ  മാറി താമസിച്ചെങ്കിലും ഔദ്യോഗികമായി വിവാഹ മോചനം നേടിയിട്ടില്ല. ഇവർക്ക് മേഘന എന്ന ഒരു മകളുണ്ട്. ഹിന്ദിയിലെ മൂന്ന് ചിത്രങ്ങൾ മകൾ സംവിധാനം ചെയ്തിട്ടുണ്ട്.

## അഭിനയ ജീവിതം
ആദ്യ ചിത്രം 1967 ൽ ബംഗാളി ചിത്രമായ *ബധു ബരൻ* ആയിരുന്നു. ഇതിനു ശേഷം 1970 ൽ രാഖിക്ക് ധർമേന്ദ്ര നായകനായി അഭിനയിച്ച *ജീവൻ മൃത്യു* എന്ന ചിത്രത്തിൽ പ്രധാന വേഷത്തിൽ അഭിനയിച്ചു.  1971 ൽ *ശർമീലി* എന്ന ചിത്രത്തിൽ ശശി കപൂറിന്റെ നായികയായി ഇരട്ട വേഷത്തിൽ അഭിനയിച്ചു. അതിനു ശേഷം ഒരു പാട് ശ്രദ്ധേയമായ ചിത്രങ്ങളിൽ അഭിനയിച്ചു. 1980- 90 കാലഘട്ടത്തിൽ പ്രായം കൂടിയ കഥാപാത്രങ്ങളെ അഭിനയിച്ചു. മിക്ക മുൻ നിര നായകന്മാരുടെ അമ്മ വേഷത്തിൽ രാഖി അഭിനയിച്ചു.

അവസാനമായി അഭിനയിച്ച ചിത്രം 2003 ൽ *ശുബോ മഹൂരത്ത്* എന്ന ചിത്രമായിരുന്നു. ഇതിലെ അഭിനയത്തിന് മികച്ച സഹനടിക്കുള്ള ദേശീയ ചലച്ചിത്രപുരസ്കാരം ലഭിച്ചു. ഇതിനു ശേഷം ചലച്ചിത്ര അഭിനയത്തിൽ നിന്നും ഇവർ വിർമിച്ചു. 
## അവലംബം

## പുറത്തേക്കുള്ള കണ്ണികൾ

*

 

*ബോളിവുഡ് നടിമാരുടെ പട്ടിക

വർഗ്ഗം:1947-ൽ ജനിച്ചവർ
വർഗ്ഗം:ഓഗസ്റ്റ് 15-ന് ജനിച്ചവർ
വർഗ്ഗം:ഹിന്ദി ചലച്ചിത്രനടിമാർ
വർഗ്ഗം:മികച്ച നടിക്കുള്ള ഫിലിംഫെയർ അവാർഡ് ലഭിച്ചവർ
വർഗ്ഗം:മികച്ച സഹനടിക്കുള്ള ഫിലിംഫെയർ അവാർഡ് ലഭിച്ചവർ
വർഗ്ഗം:ബംഗാളി ചലച്ചിത്രനടിമാർ
ഷമ്മി കപൂർ

ബോളിവുഡ് ചലച്ചിത്ര രംഗത്തെ ഒരു നടനായിരുന്നു **ഷമ്മി കപൂർ** (ഹിന്ദി: शम्मी कपूर, ഉർദു: شمّی کپُور) (ഒക്ടോബർ 21, 1931 - ഓഗസ്റ്റ് 14 2011). 1950 - 60 കാലഘട്ടത്തെ മുൻ നിര നായകനായിരുന്നു ഷമ്മി കപൂർ.  2011 ഓഗസ്റ്റ് 14 ന് രാവിലെ 5:15 ന് ഇദ്ദേഹം അന്തരിച്ചു .

ഇന്ത്യയിൽ ആദ്യമായി ഇന്റർനെറ്റ് കണക്ഷൻ ലഭ്യമായത് ഷമ്മി കപൂറിനാണ്.

## ആദ്യ ജീവിതം
പിതാവ് പൃഥ്വിരാജ് കപൂർ. ഷമ്മി കപൂർ ജനിച്ചത് മുംബൈയിലാണ്. ഷമ്മി കപൂറിന്റെ സഹോദരന്മാർ രാജ് കപൂർ, ശശി കപൂർ എന്നിവരാണ്.

## ജീവ ചരിത്രം
1953-ൽ പുറത്തിറങ്ങിയ *ജീവൻ ജ്യോതി* എന്ന ചലച്ചിത്രത്തിലാണ് ആദ്യമായി അഭിനയിച്ചത്. 2006-ൽ പുറത്തിറങ്ങിയ സാൻവിച്ചാണ് ഷമ്മി കപൂറിന്റെ അവസാന ചലച്ചിത്രം. അമീത, ആശ പരേഖ് എന്നീ അന്നതെ മുൻ നിര നായികമാരോടൊത്ത് ഷമ്മി കപൂർ അഭിനയിച്ചു. 1994 - ൽ പുറത്തിറങ്ങിയ സുഖം സുഖകരം എന്ന മലയാളചലച്ചിത്രത്തിലും ഇദ്ദേഹം അഭിനയിച്ചിട്ടുണ്ട്. 1974-ൽ മനോരഞ്ജൻ എന്ന ഒരു ചിത്രവും ഇദ്ദേഹം സംവിധാനം ചെയ്തു. ബ്രഹ്മചാരി എന്ന ചിത്രത്തിലെ അഭിനയത്തിന് 1968-ൽ മികച്ച നടനുള്ള ഫിലിംഫെയർ പുരസ്കാരം ലഭിച്ചു.

## അവലംബം

## പുറത്തേക്കുള്ള കണ്ണികൾ
*Official Shammi Kapoor Fanclub
*
*Shammi Kapoor's site
* Podcast: Shammi Kapoor  Podcast : Happy Birthday शम्मी याहू साहब on Tarakash.com

വർഗ്ഗം:1931-ൽ ജനിച്ചവർ
വർഗ്ഗം:2011-ൽ മരിച്ചവർ
വർഗ്ഗം:ഒക്ടോബർ 21-ന് ജനിച്ചവർ
വർഗ്ഗം:ഓഗസ്റ്റ് 14-ന് മരിച്ചവർ
വർഗ്ഗം:ഹിന്ദി ചലച്ചിത്രനടന്മാർ
വർഗ്ഗം:മികച്ച നടനുള്ള ഫിലിംഫെയർ അവാർഡ് ലഭിച്ചവർ
വർഗ്ഗം:ജീവിതകാലനേട്ടത്തിനുള്ള ഫിലിംഫെയർ പുരസ്കാരം ലഭിച്ചവർ
വർഗ്ഗം:ദാദാസാഹിബ് ഫാൽക്കെ പുരസ്കാരജേതാക്കൾ
വർഗ്ഗം:കപൂർ കുടുംബം
സുഗന്ധ എണ്ണകൾ

സസ്യങ്ങളുടെ ഫലം,പുഷ്പം,ഇല, തണ്ട്, വേര് എന്നീ ഭാഗങളിൽനിന്ന് വേർതിരിച്ചെടുക്കുന്ന എണ്ണകളാണ് സുഗന്ധ എണ്ണകൾ. ഇവയാണ് 
സസ്യങളുടെ സവിശേഷ ഗന്ധങൾക്ക് നിദാനം എന്നതുകോണ്ടാണ് ഇവയെ സുഗന്ധ എണ്ണകൾ എന്നു പറയുന്നത്. അതി പ്രാചീനകാലം മുതൽ തന്നെ
ഇത്തരം സുഗന്ധ തൈലങൾ പ്രയോഗത്തിൽ ഉണ്ടായിരുന്നു. പനിനീര്‍, മുല്ലത്തെലം, പുൽത്തെലം, പെപ്പർമിന്റെ ഒയില്‍, കർപ്പൂരം, 
ഇതെല്ലാം തന്നെ പണ്ടുമുതൽ ഉപയോഗിച്ചുവരുന്ന സുഗന്ധ തൈലങളാണ്.സുഗന്ധ തൈലങ്ങളിലെ ഘടകങൾ ഒട്ടുമിക്കവയും ടെർപീനുകൾ എന്ന വിഭാഗത്തില്പ്പെടുന്ന പദാർഥങ്ങളാണ്.ഇവ ഹൈഡ്രോ കാർബണുകളാണ്.
പൂക്കളുടെയും പഴങളുടെയും ഗന്ധങ്ങൾക്കു കാരണം എസ്റ്ററുകളാണ്. എസ്റ്ററുകൾ എല്ലാ പൂക്കളിലും പഴങളിലും ഒരെപോലെയല്ല
കണപ്പെടുന്നത്.

## '''നിർമ്മാണം'''
പൂക്കളിൽ നിന്നും സസ്യങ്ങളിൽ നിന്നും സുഗന്ധതൈലം വേർതിരിച്ചെടുക്കുന്നതു നീരാവിസ്വേദനം എന്ന രീതി ഉപയോഗിച്ചണ്.എണ്ണ ഉൾക്കൊള്ളുന്ന സസ്യപുഷ്പ ഭാഗം ജലം ചേർത്ത് തിളപ്പിക്കുമ്പോൾ സുഗന്ധതൈലം നീരാവിയോടൊപ്പം ബാഷ്പീകരിച്ച് പുറത്തു വരുന്നു.
ഈ ബാഷ്പ മിശ്രിതം തണുക്കുമ്പോൾ ജലവും അതുമായി പിശ്രണം ചെയ്യാത്ത സുഗന്ധതൈലം വേർതിരിഞ്ഞു കിട്ടുന്നു.

വർഗ്ഗം:സസ്യജന്യപദാർത്ഥങ്ങൾ
വർഗ്ഗം:എണ്ണകൾ
ശക്തി കപൂർ

ബോളിവുഡ് ചലച്ചിത്ര രംഗത്തെ ഒരു നടനാണ് **ശക്തി കപൂർ**. (ജനനം: സെപ്റ്റംബർ 3, 1958). പ്രധാനമായും ഹാസ്യവേഷങ്ങളിലും, വില്ലൻ വേഷങ്ങളിലുമാണ് ശക്തി കപൂർ അഭിനയിച്ചിട്ടുള്ളത്. മറ്റൊരു നടനായ കാദർ ഖാൻ ജോഡിയായി 100 ലധികം ചിത്രങ്ങളിൽ ശക്തി കപൂർ അഭിനയിച്ചിട്ടൂണ്ട്.

ശക്തി കപൂർ ജനിച്ചത് മുംബൈയിലാണ്.

## ആദ്യകാല ജീവിതം
കപൂർ ഡൽഹിയിൽ ഒരു പഞ്ചാബി ഹിന്ദു കുടുംബത്തിലാണ് ജനിച്ചത്. അദ്ദേഹത്തിന്റെ പിതാവ് ന്യൂഡൽഹിയിലെ കൊണാട്ട് പ്ലേസിൽ ഒരു തുണിക്കട നടത്തിയിരുന്നു. ബോളിവുഡിലേയ്ക്ക് പ്രവേശിക്കാനുള്ള കപൂറിനറെ ഒരു നീണ്ട പോരാട്ടത്തിനുശേഷം, മകൻ സഞ്ജയ് ദത്തിനെ സിനിമയിൽ അവതരിപ്പിക്കാൻ *റോക്കി* എന്ന ചിത്രം നിർമ്മിക്കുന്നതിനിടെയാണ് അദ്ദേഹം സുനിൽ ദത്തുമായി കണ്ടുമുട്ടിയത്. തുടർന്ന് അദ്ദേഹത്തെ തന്റെ സിനിമയിൽ വില്ലനായി തിരഞ്ഞെടുത്തു. എന്നാൽ "സുനിൽ കപൂർ" എന്ന പേര് വില്ലൻ വേഷത്തിന് നീതി പുലർത്തില്ലെന്ന് കരുതിയ ദത്ത്  "ശക്തി കപൂർ" എന്ന പേരിൽ അദ്ദേഹത്തെ സിനിമയിൽ അവതരിപ്പിച്ചു.

## അഭിനയ ജീവിതം

1972 ലാണ് ശക്തി കപൂർ തന്റെ അഭിനയ ജീവിതം തുടങ്ങിയത്. മികച്ച ഹാസ്യനടനുള്ള പുരസ്കാരത്തിന് പല തവണ നിർദ്ദേശിക്കപ്പെട്ടിട്ടുണ്ടെങ്കിലും ഒരു തവണ  മാത്രമേ പുരസ്കാരം ലഭിച്ചിട്ടുള്ളൂ. 
ശക്തി കപൂർ സംവിധായകനായ പ്രിയദർശന്റെ ചിത്രങ്ങളിൽ തുടർച്ചയായി അഭിനയിച്ചിരുന്നു.

### വിവാദങ്ങൾ
2005 ൽ ഒരു മാധ്യമങ്ങളുടെ രഹസ്യ പ്രവർത്തനത്തിൽ ശക്തി കപൂർ പെൺകുട്ടികളെ വശീകരിച്ച അഭിനയ രംഗത്തേക്ക് കൊണ്ടുവരുന്നതായി ആരോപണങ്ങൾ ഉയർന്നു. ഇതു മൂലം മാധ്യമങ്ങളിൽ നിന്നും സിനിമ അഭിനയത്തിൽ നിന്നും കുറെ കാലത്തേക്ക് അദ്ദേഹം മാറി നിന്നു.

## സ്വകാര്യ ജീവിതം
ശക്തി കപൂർ വിവാഹം ചെയ്തിരിക്കുന്നത് ശിവാംഗിയെ ആണ്. ഇവർക്ക് രണ്ട് മക്കളുണ്ട്. മറാത്തി നടിയായ പദ്മിനി കോലാപുരി ഭാര്യാസഹോദരിയാണ്.

## പുരസ്കാരങ്ങൾ
* 1995: മികച്ച ഹാസ്യനടനുള്ള ഫിലിംഫെയർ പുരസ്കാരം - *[[Raja Babu]]*

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:1958-ൽ ജനിച്ചവർ
വർഗ്ഗം:സെപ്റ്റംബർ 3-ന് ജനിച്ചവർ
വർഗ്ഗം:ഹിന്ദി ചലച്ചിത്രനടന്മാർ
വർഗ്ഗം:മികച്ച ഹാസ്യനടനുള്ള ഫിലിംഫെയർ അവാർഡ് ലഭിച്ചവർ
വർഗ്ഗം:ഡെൽഹി സർവ്വകലാശാലയിലെ പൂർവ്വ വിദ്യാർത്ഥികൾ
ശശി കപൂർ

ബോളിവുഡ് ചലച്ചിത്ര രംഗത്തെ ഒരു പ്രമുഖ നടനും നിർമ്മാതാവുമായിരുന്നു **ശശി കപൂർ** എന്നറിയപ്പെടുന്ന **ബൽബീർ രാജ് കപൂർ** (), (ജനനം:  മാർച്ച് 18, 1938 - മരണം: ഡിസംബർ 4, 2017). ബോളിവുഡിലെ തന്നെ അഭിനേതാക്കളായ രാജ് കപൂർ, ഷമ്മി കപൂർ, എന്നിവർ സഹോദരന്മാരും, കരൺ കപൂർ, കുണാൽ കപൂർ, സഞ്ജന കപൂർ എന്നിവർ മക്കളുമാണ്. അമിതാബ് ബച്ചന്റെ കൂടെ അഭിനയിച്ചിട്ടുള്ള *ദീവാർ* , *ദോ ഓർ ദോ പാഞ്ച്*, *നമക് ഹലാൽ* എന്നീ ചിത്രങ്ങൾ ബോളിവുഡ് ചരിത്രത്തിലെ ശ്രദ്ധേയമായ ചിത്രങ്ങളാണ്.

## അഭിനയ ജീവിതം
1940-കളിൽ ഒരു ബാല താരമായിട്ട് തന്നെ ശശി കപൂർ തന്റെ അഭിനയ ജീവിതം തുടങ്ങി. ഒരു നായകവേഷത്തിൽ 1961 ൽ യശ് ചോപ്ര സംവിധാനം ചെയ്ത *ധർ‌ം പുത്ര്* എന്ന ചിത്രത്തിലൂടെ അഭിനയിച്ചു. 1960 മുതൽ 1980 വരെ ബോളിവുഡിന്റെ പ്രിയപ്പെട്ട നായക നടനായി മാറാൻ ശശി കപൂറിന് കഴിഞ്ഞു. ശശി കപൂർ ഇതു വരെ 100 ലധികം ചിത്രങ്ങളിൽ അഭിനയിച്ചിട്ടുണ്ട്. ഈ കാ‍ല ഘട്ടത്തിൽ ശശി കപൂർ ചില ഇംഗ്ലീഷ് ചിത്രങ്ങളിൽ അഭിനയിച്ചു.

1980-ൽ ശശി കപൂർ സ്വന്തമായി  ഒരു ചലച്ചിത്രനിർമ്മാണ കമ്പനി തുടങ്ങി. *ഫിലിം വാലാസ്* എന്ന ഈ നിർമ്മാണ കമ്പനി, പല വിജയ ചിത്രങ്ങൾ നിർമ്മിച്ചു. 1998 ൽ ഇറങ്ങിയ *ജിന്ന * എന്ന ചിത്രമാണ് അവസാനം അഭിനയിച്ചത്.

## സ്വകാ‍ര്യ ജീവിതം
സ്കൂൾ ജീവിതം തീർന്നത് മുംബൈയിലെ ഡോൺ ബോസ്കോ സ്കൂളിലാണ്. 1958-ൽ ബ്രിട്ടീഷ് നടീയായ ജെന്നിഫർ കെൻ‌ഡലിനെ വിവാഹം ചെയ്തു. ഇവർ ഒരുമിച്ച് ആയിടയ്ക്ക് ചില ചിത്രങ്ങളിൽ അഭിനയിച്ചിരുന്നു. 1984-ൽ ജെന്നിഫർ കെൻ‌ഡൽ ക്യാൻസർ മൂലം മരണമടഞ്ഞു. അഭിനേതാക്കളായ കുനാൽ കപൂർ, കരൺ കപൂർ, സഞ്ജന കപൂർ എന്നിവരാണ് ഇവരുടെ മക്കൾ.

## പ്രധാനപുരസ്ക്കാരം
1948-ൽ ആഗിലെ അഭിനയത്തിന് മികച്ച ബാലതാരത്തിനുള്ള ദേശീയപുരസ്ക്കാരം ലഭിച്ചു. മൂന്ന് തവണ പ്രധാന നടനുള്ള ദേശീയപുരസ്ക്കാരം ലഭിച്ചു. 1979ൽ ജുനൂൻ എന്ന ചിത്രത്തിന് മികച്ച നിർമ്മാതാവിനുള്ള പുരസ്ക്കാരം ലഭിച്ചു. 2011 ലെ പദ്മഭൂഷൺ പുരസ്ക്കാരം ലഭിച്ചു. 2014 ലെ ദാദാ സാഹിബ് ഫാൽക്കെ പുരസ്ക്കാരം ശശികപൂറിനുലഭിച്ചു. 10 ലക്ഷം രൂപയും സുവർണ്ണകമലവുമാണ് ഫാൽക്കെ പുരസ്ക്കാരം.

## മരണം
ഏറെക്കാലം വാർദ്ധക്യസഹജമായ അസുഖങ്ങളെത്തുടർന്ന് ബുദ്ധിമുട്ടിയ ശശി കപൂർ ന്യുമോണിയബാധയെത്തുടർന്ന് 79-ആം വയസ്സിൽ 2017 ഡിസംബർ 4-ന് വൈകീട്ട് അഞ്ചരയോടെ മുംബൈയിലെ കോകിലാബെൻ ആശുപത്രിയിൽ വച്ച് അന്തരിച്ചു. ജ്യേഷ്ഠപുത്രനും പ്രസിദ്ധ ചലച്ചിത്രനടനുമായ രൺധീർ കപൂറാണ് വിവരം പുറത്തുവിട്ടത്. മൃതദേഹം പിറ്റേ ദിവസം പൂർണ ഔദ്യോഗിക ബഹുമതികളോടെ മുംബൈയിലെ സാന്താക്രൂസ് ശ്മശാനത്തിൽ സംസ്കരിച്ചു.

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:1938-ൽ ജനിച്ചവർ
വർഗ്ഗം:2017-ൽ മരിച്ചവർ
വർഗ്ഗം:മാർച്ച് 18-ന് ജനിച്ചവർ
വർഗ്ഗം:ഡിസംബർ 4-ന് മരിച്ചവർ
വർഗ്ഗം:ഹിന്ദി ചലച്ചിത്രനടന്മാർ
വർഗ്ഗം:ഹിന്ദി ചലച്ചിത്രസംവിധായകർ
വർഗ്ഗം:ഹിന്ദി ചലച്ചിത്ര നിർമ്മാതാക്കൾ
വർഗ്ഗം:ദാദാസാഹിബ് ഫാൽക്കെ പുരസ്കാരജേതാക്കൾ
വർഗ്ഗം:കപൂർ കുടുംബം
ഹൈഡ്രോക്ലോറിക് അമ്ലം

ഹൈഡ്രജൻ ക്ലോറൈഡിൻറെ ജലീയ ലായനിയാണ് **ഹൈഡ്രോക്ലോറിക് അമ്ലം**. ഇത് ശക്തിയേറിയ ധാതു അമ്ലമാണ്.
## ചരിത്രം
800-ആമാണ്ടിൽ ആൽകെമിസ്റ്റ് ജാബിർ ഇബ്ൻ ഹയാൻ ആണ് ഹൈഡ്രോക്ലോറിക് അമ്ലം ആദ്യമായി കണ്ടുപിടിച്ചത്. സോഡിയം ക്ലോറൈഡും സൾഫ്യൂരിക് അമ്ലവും കലർത്തിയാണ് അന്ന് ഇത് നിർമ്മിച്ചത്.

നൈട്രിക് ആസിഡിൽ സാൽ അമോണിയാക്ക് ലയിപ്പിച്ച് തയ്യാറാക്കിയ ഹൈഡ്രോക്ലോറിക്, നൈട്രിക് ആസിഡുകൾ അടങ്ങിയ അക്വാ റീജിയ, പതിമൂന്നാം നൂറ്റാണ്ടിലെ യൂറോപ്യൻ ആൽക്കെമിസ്റ്റായ സ്യൂഡോ-ഗെബറിന്റെ കൃതികളിൽ വിവരിച്ചിട്ടുണ്ട്. പതിമൂന്നാം നൂറ്റാണ്ടിന്റെ അവസാനത്തിലെ ബൈസന്റൈൻ കൈയെഴുത്തുപ്രതികളിലാണ് അക്വാ റീജിയയെക്കുറിച്ചുള്ള ആദ്യത്തെ പരാമർശം എന്നാണ് മറ്റ് പരാമർശങ്ങൾ സൂചിപ്പിക്കുന്നത്.
## ഭൗതിക ഗുണങ്ങൾ

## അവലംബം

## പുറം കണ്ണികൾ
* Density table for hydrochloric acid
* NIST വെബ് ബുക്ക്, general link 

; General safety information
* EPA Hazard Summary
* Hydrochloric acid MSDS by American Bioanalytical
* Hydrochloric acid MSDS by Georgia Institute of Technology 

; Pollution information
* National Pollutant Inventory - Hydrochloric Acid Fact Sheet 
വിഭാഗം:അമ്ലങ്ങൾ
വർഗ്ഗം:ലായനികൾ
വർഗ്ഗം:ക്ലോറൈഡുകൾ
വർഗ്ഗം:ഫോട്ടോഗ്രാഫിക് രാസവസ്തുക്കൾ
നൈട്രിക് അമ്ലം

ശക്തിയേറിയ ഒരു അമ്ലമാണ് **നൈട്രിക് അമ്ലം** (പാക്യകാമ്ലം). രാസസമവാക്യം HNO<sub>3</sub>. ശുദ്ധ നൈട്രിക് അമ്ലത്തിന് നിറമില്ല. പഴകിയവയ്ക്ക് മഞ്ഞ നിറമുണ്ട്. നൈട്രജൻറെ ഓക്സൈഡുകളാണ് ഇതിന് കാരണം. ശക്തിയേറിയ ഓക്സീകാരീ കൂടിയാണ് നൈട്രിക് അമ്ലം. ലോഹങ്ങൾ, ഓക്സൈഡുകൾ, ഹൈഡ്രോക്സൈഡുകൾ എന്നിവയുമായി പ്രവർത്തിച്ച് നൈട്രിക് ലവണങ്ങൾ ഉണ്ടാവുന്നു. വളങ്ങൾ, സ്ഫോടകവസ്തുക്കൾ എന്നിവയുടെ നിർമ്മാണത്തിന് നൈട്രിക് അമ്ലം ഉപയോഗിക്കുന്നു.
## ഗുണങ്ങൾ
### അമ്ലത്വം
നൈട്രിക് അമ്ലത്തെ ഹൈഡ്രോക്ലോറിൿ അമ്ലം, സൾഫ്യൂറിൿ അമ്ലം എന്നിവയേപ്പോലെ  ശക്തിയേറിയ അമ്ലമായി സാധാരണ കണക്കാക്കാറുണ്ടെങ്കിലും അതിന്റെ അമ്ലവിയോജന സ്ഥിരാങ്കം (pKa = -1.64) ഹൈഡ്രോണിയം അയോണിന്റേതിനേക്കാൾ (pKa = -1.74) കൂടുതലായതിനാൽ കൃത്യമായ നിർവചനപ്രകാരം ക്ലോറിക് അമ്ലം (HClO3), ക്രോമിക് അമ്ലം (H2CrO4), ട്രൈഫ്ലൂറൊ അസറ്റിൿ അമ്ലം(CF3COOH) എന്നിവയേപ്പോലെ നൈട്രിൿ അമ്ലവും ഒരു യഥാർഥ ശക്തിയേറിയ അമ്ലമല്ല.

### ഓക്സീകരണ ഗുണങ്ങൾ
#### ലോഹങ്ങളുമായുള്ള പ്രവർത്തനം
ശക്തിയേറിയ ഓക്സീകാരീയായതു കൊണ്ട് ധാരാളം ഓർഗാനിക് വസ്തുക്കളുമായി നൈട്രിക് അമ്ലം പ്രവർത്തിക്കുന്നു. ഗാഢത, താപനില എന്നിവയനുസരിച്ച് ഉണ്ടാകുന്ന ഉല്പന്നങ്ങൾക്ക് വ്യത്യാസം ഉണ്ടാകാം. പൊതുവായ തത്ത്വം അനുസരിച്ച് ഓക്സീകരണ പ്രവർത്തനങ്ങൾ ഗാഢ അമ്ലത്തിനൊപ്പം നടക്കുന്നു നൈട്രജൻ ഡയോക്സൈഡ് ഉണ്ടാവുന്നു(NO2). 

:Cu + 4H+ +  2NO3- → Cu+2 + 2NO2 + 2H2O
#### അലോഹങ്ങളുമായുള്ള പ്രവർത്തനം
സിലിക്കൺ, ഹാലോജനുകൾ, ഉൽകൃഷ്ടവാതകങ്ങൾ തുടങ്ങിയ അലോഹ മൂലകങ്ങളൊഴിച്ച് എല്ലാ അലോഹ മൂലകങ്ങളുമായി പ്രതിപ്രവർത്തിച്ച് അവരെ ഓക്സീകരിക്കുന്നു.

:C + 4HNO3 → CO2 + 4NO2 + 2H2O

or

:3C + 4HNO3 → 3CO2 + 4NO + 2H2O

## ഉല്പാദനം
### വ്യാവസായിക ഉല്പാദനം
ഓക്സിജൻറെ സാനിധ്യത്തിൽ നൈട്രജൻ ഡയോക്സൈഡ് ജലവുമായി കലർത്തിയാണ് നൈട്രിക് അമ്ലം നിർമ്മിക്കുന്നത്.

ഓസ്റ്റ്വാൾഡ് പ്രക്രിയ വഴിയാണ് നൈട്രിക് അമ്ലം വ്യാവസായികമായി നിർമ്മിക്കുന്നത്. 
### ലബോറട്ടറി നിർമ്മാണം
## അവലംബം


## പുറം കണ്ണികൾ
* International Chemical Safety Card 0183
* NIOSH Pocket Guide to Chemical Hazards
* 
* National Pollutant Inventory - Nitric Acid Fact Sheet 
* Properties and classification of nitric acid 

വർഗ്ഗം:അമ്ലങ്ങൾ
വർഗ്ഗം:ഹൈഡ്രജൻ സം‌യുക്തങ്ങൾ
സുനിൽ ഷെട്ടി

ബോളിവുഡ് ചലച്ചിത്ര രംഗത്തെ ഒരു നടനാണ് **സുനിൽ ഷെട്ടി** (തുളു: ಸುನಿಲ್ ಶೆಟ್ಟಿ, ഹിന്ദി: सुनिल शेट्टी) (ജനനം: ഓഗസ്റ്റ് 11, 1961).

## സിനിമ ജീവിതം
1992 ലാണ് സുനിൽ ഷെട്ടി തന്റെ ആദ്യ ചിത്രത്തിൽ അഭിനയിക്കുന്നത്. *ബൽ‌വാൻ* എന്ന ഈ ചിത്രം ഒരു ശരാശരി വിജയമായിരുന്നു. പിന്നീടുള്ള രണ്ട്  വർഷങ്ങൾ ചില ചിത്രങ്ങളിൽ അഭിനയിച്ചെങ്കിലും ഒരു വിജയ ചിത്രം ലഭിച്ചില്ല. 1994 ൽ ആക്ഷൻ ചിത്രമായ *മോഹ്‌റ* എന്ന ചിത്രം ഒരു വിജയമായിരുന്നു. ആ വർഷം തന്നെ രണ്ട് റൊമാന്റിക് ചിത്രങ്ങൾ പുറത്തിറങ്ങി. പിന്നീട് 1990 കളിൽ പല ചിത്രങ്ങളിലും അഭിനയിച്ചു. മിക്ക ചിത്രങ്ങളിലും ഒരു ആക്ഷൻ നായകനായിട്ടാണ് സുനിൽ അഭിനയിച്ചത്. ഇത് അദ്ദേഹത്തിന്  ഒരു ആക്ഷൻ നായകനെന്ന് പേര് വരാൻ കാരണമായി. 2000 ലെ *ധട്കൻ* എന്ന ചിത്രത്തിലെ അഭിനയത്തിന് മികച്ച വില്ലനുള്ള ഫിലിംഫെയർ അവാർഡ് ലഭിച്ചു.

2003 ൽ ഒരു ചലച്ചിത്ര നിർമ്മാണ കമ്പനി സ്ഥാപിച്ചു. പോപ്‌കോൺ മോഷൻ പിക്ചേഴ്സ് എന്ന ഈ കമ്പനി *ഖേൽ* എന്ന ചിത്രം ആദ്യ നിർമ്മാണം 2003 ൽ നടത്തി. 
അടുത്ത കാലങ്ങളിൽ ഒരു ആക്ഷൻ നായകൻ എന്ന പ്രതിച്ഛായ മാറ്റി സുനിൽ ഹാസ്യ ചിത്രങ്ങളിലും അഭിനയിക്കുന്നു. പ്രിയദർശൻ സംവിധാനം ചെയ്ത *ഹേര ഫേരി* എന്ന ചിത്രത്തിൽ അക്ഷയ് കുമാർ, പരേഷ് റാവൽ എന്നിവരോടൊപ്പം അഭിനയിച്ചത്  വൻ വിജയമായി. 
ഹിന്ദി കൂടാതെ തമിഴ്, ഇംഗ്ലീഷ് ഭാഷകളിലും അദ്ദേഹം അഭിനയിച്ചിട്ടുണ്ട്. കൂടാതെ സഹാറ വൺ ടെലിവിഷൻ ചാനലിൽ അദ്ദേഹം ഒരു പരിപാടിയിൽ അവതാരകനും ആയിരുന്നു. 
.ദർബാർ എന്ന ചിത്രത്തിൽ സുനിൽ ഷെട്ടി മികച്ച പ്രകടന കാഴ്ച വച്ചു എന്ന് നിരൂപകർ അഭിപ്രായപ്പെട്ടു.

## സ്വകാര്യ ജീവിതം
1961 ൽ കർണ്ണാടകയിലെ മാംഗളൂരിലാണ് സുനിൽ ജനിച്ചത്. തന്റെ ജന്മ ഭാഷയായിരുന്ന കന്നടയിൽ നിന്നും ഹിന്ദി ചിത്രങ്ങളോടുള്ള ഇഷ്ടം കൊണ്ട് അദ്ദേഹം ഹിന്ദി ചലച്ചിത്ര രംഗത്തേക്ക് വരികയായിരുന്നു. 1995-96 കാലഘട്ടത്തിലെ  ഏറ്റവും കൂടുതൽ പ്രതിഫലം വാങ്ങിയ ഒരു നടനായിരുന്നു അദ്ദേഹം. സിനിമ ജീവിതം കൂടാതെ അദ്ദേഹം ഒരു വ്യവസായി കൂടി ആണ്. ഒരു ചലച്ചിത്ര നിർമ്മാണ കമ്പനി കൂടാതെ അദ്ദേഹത്തിന് ചില ഹോട്ടലുകളും ഒരു വസ്ത്ര വ്യപാരവും ഉണ്ട്. 

## ചിത്രശാല

പ്രമാണം:Sunil Shetty(1).jpg|കാറിലിരിക്കുന്ന സുനിൽ ഷെട്ടി

## അവലംബം

## പുറത്തേക്കുള്ള കണ്ണികൾ
* 
* 
* 

വർഗ്ഗം:1961-ൽ ജനിച്ചവർ
വർഗ്ഗം:ഓഗസ്റ്റ് 11-ന് ജനിച്ചവർ
വർഗ്ഗം:ഹിന്ദി ചലച്ചിത്രനടന്മാർ
വർഗ്ഗം:മികച്ച പ്രതിനായകനുള്ള ഫിലിംഫെയർ അവാർഡ് ലഭിച്ചവർ
പത്മശ്രീ

**പത്മശ്രീ** എന്നത് കല, വിദ്യാഭ്യാസം, സാഹിത്യം, ശാസ്ത്രം, കായികം, പൊതുസേവനം എന്നീ വിഷയങ്ങളിൽ മികവ് തെളിയിക്കുന്ന ഭാരതീയർക്ക് കേന്ദ്ര സർക്കാർ നൽകുന്ന ഒരു പുരസ്കാരമാണ്. പത്മം എന്ന സംസ്കൃതം വാക്കിന് താമര എന്നാണ് അർത്ഥം.

ഭാരതരത്നം, പത്മ വിഭൂഷൺ, പത്മഭൂഷൺ എന്നീ പുരസ്കാരങ്ങൾ കഴിഞ്ഞ് ഭാരതീയർക്ക് കിട്ടാവുന്നതിലെ ഏറ്റവും ഉയർന്ന പുരസ്കാരം ആണ് *പത്മശ്രീ*. ഒരു താമരയുടെ മുകളിലും താഴെയുമായി ദേവനാഗരി ലിപിയിൽ **പത്മ** എന്നും **ശ്രീ** എന്നും എഴുതിയ രീതിയിലാണ് ഈ പുരസ്കാരത്തിന്റെ രൂപകല്പന. ഈ പുരസ്കാരത്തിന്റെ ഇരുവശങ്ങളിലുമുള്ള  ജ്യാമിതീയമായ രൂപങ്ങൾ വെങ്കലത്തിലാണ്. വെള്ള സ്വർണ്ണത്തിലാണ് മറ്റ് ഭാഗങ്ങൾ ചെയ്തിരിക്കുന്നത്.

1960-ൽ ഡോക്റ്റർ എം. ജി. രാമചന്ദ്രൻ ഈ പുരസ്കാരത്തിൽ ഉള്ള വാചകങ്ങൾ ഹിന്ദിയിൽ ആണെന്ന കാരണത്താൽ നിഷേധിച്ചിരുന്നു.

ഫെബ്രുവരി 2010 വരെ **2336** വ്യക്തികൾക്ക് ഈ പുരസ്കാരം ലഭിച്ചിട്ടുണ്ട്. 

## അവലംബം


വിഭാഗം:ഇന്ത്യൻ പുരസ്കാരങ്ങൾ
ഓർഗാനിക് അമ്ലം

അമ്ല ഗുണങ്ങളുള്ള ഓർഗാനിക് സംയുക്തമാണ് **ഓർഗാനിക് അമ്ലം**. ഏറ്റവും സാധാരണമായ ഓർഗാനിക് അമ്ലങ്ങൾ കാർബോക്സിൽ ഗ്രൂപ്പിന്റെ (-COOH) സാന്നിദ്ധ്യം മൂലം അമ്ലത നേടുന്ന കാർബോക്സിലിക് അമ്ലങ്ങളാണ്. –SO2OH അടങ്ങുന്നസൾഫോണിക് അമ്ലങ്ങൾ താരതമ്യേന ശക്തി കൂടിയവയാണ്. –OH(ഹൈഡ്രോക്സിൽ) ഗ്രൂപ്പ് അടങ്ങിയ ആൽക്കഹോളുകൾ അമ്ലത്തെ പോലെ പ്രവർത്തിക്കുമെങ്കിലും പൊതുവെ വളരെ ദുർബലമാണ്.എന്നാൽ  –OH(ഹൈഡ്രോക്സിൽ) ഗ്രൂപ്പ് അടങ്ങിയ പിക്രിക് അമ്ലം ശക്തി കൂടിയ ഒരു അമ്ലമായി പരിഗണിക്കപ്പെടുന്നു.ദുർബലമായി അമ്ലത്തം കാണിക്കുന്ന മറ്റു ഓർഗാനിക് ഗ്രൂപ്പുകളാണ് thiol(–SH) ഗ്രൂപ്പ്, enol ഗ്രൂപ്പ്, ഫിനോൾ ഗ്രൂപ്പ്, എന്നിവ. ജീവശാസ്ത്രപരമായി, ഇത്തരം ഗ്രൂപ്പുകൾ ഉൾക്കൊള്ളുന്ന ഓർഗാനിക് സംയുക്തങ്ങളെ ഓർഗാനിക് ആസിഡായി കണക്കാക്കുന്നു.

സാധാരണയായി കാണുന്ന ചില ഓർഗാനിക് അമ്ലങ്ങൾ:
* ലാക്റ്റിക് അമ്ലം
* അസറ്റിക് അമ്ലം
* ഫോർമിക് അമ്ലം
* സിട്രിക് അമ്ലം
* ഓക്സാലിക് അമ്ലം
* യൂറിക് അമ്ലം

വിഭാഗം:അമ്ലങ്ങൾ

വർഗ്ഗം:ഓർഗാനിക് അമ്ലങ്ങൾ
ഡിമിത്രിയസ് രണ്ടാമൻ

[thumb|350px|right|ഡിമിത്രിയസ് രണ്ടാമന്റെ മുഖമുള്ള നാണയം. മറുവശത്ത് [സിയൂസ്|സിയൂസിന്റെ ചിത്രം ആലേഖനം ചെയ്തിരിക്കുന്നു.]]

സെല്യൂസിദ് വംശത്തിലെ ഒരു രാജാവായിരുന്നു **ഡിമിത്രിയസ് രണ്ടാമൻ**. സിറിയയിലെ രാജാവായിരുന്ന ഡിമിത്രിയസ് ഒന്നാമന്റെ മകനായ ഇദ്ദേഹം ബി. സി. 145 മുതൽ 139 വരേയും പിന്നീട് 129 മുതൽ മരണം വരേയും സിറിയയിലെ രാജാവായിരുന്നു. നാടുകടത്തപ്പെട്ടിരുന്ന ഇദ്ദേഹം സിറിയയിൽ മടങ്ങിയെത്തി അവിടെ അധികാരം സ്ഥാപിച്ചിരുന്ന അലക്സാണ്ടർ ബലാസിനെ പരാജയപ്പെടുത്തി ബി. സി. 145-ൽ ഭരണം പിടിച്ചെടുത്തു. ഈ ഉദ്യമത്തിൽ ഈജിപ്തിലെ ടോളമി ആറാമന്റെ സഹായം ഡിമിത്രിയസിനു ലഭിക്കുകയുണ്ടായി. ഇദ്ദേഹത്തിന്റെ ഭരണകാലത്ത് രാജ്യത്ത് അസ്വസ്ഥത നിലനിന്നിരുന്നു. ബി. സി. 139-ൽ പാർഥിയക്കാർ ഇദ്ദേഹത്തെ ആക്രമിച്ചുതോൽപ്പിച്ച് തടവുകാരനാക്കി. 129-ൽ മോചിതനായി സിറിയയിൽ തിരിച്ചെത്തി വീണ്ടും രാജാവായി സ്ഥാനമേറ്റു. ബി. സി. 125-ഓടെയുണ്ടായ ആഭ്യന്തരയുദ്ധത്തിൽ ഇദ്ദേഹം കൊല്ലപ്പെട്ടു.

## പുറത്തേക്കുള്ള കണ്ണികൾ
*http://www.jewishvirtuallibrary.org/jsource/judaica/ejud_0002_0005_0_05085.html

വർഗ്ഗം:സെല്യൂസിദ് രാജാക്കന്മാർ
സോണാലി ബേന്ദ്രേ

ബോളിവുഡ് ചലച്ചിത്ര രംഗത്തെ ഒരു നടിയും ഒരു മോഡലുമാണ് **സോണാലി ബേന്ദ്ര**(, ജനനം: 1 ജനുവരി, 1975).ആദ്യ കാലങ്ങളിൽ മറാത്തി, തമിഴ് ചിത്രങ്ങളിലാണ് അഭിനയിച്ചിരുന്നത്. സോണി ടെലിവിഷൻ നടത്തുന്ന ഒരു റിയാലിറ്റി പരിപാടിയായ ഇന്ത്യൻ ഐഡോൾ-4 പരിപാടിയിലെ ഒരു വിധികർത്താവാണ് സോണാലി ബേന്ദ്രെ.

## സ്വകാര്യ ജീവിതം
സോണാലിയുടെ വിദ്യാഭ്യാസം കഴിഞ്ഞത് ബാംഗ്ലൂർ, മുംബൈ എന്നിവടങ്ങളിലായിട്ടാണ്.  സോണാലി വിവാഹം ചെയ്തിരിക്കുന്നത് സംവിധായകനും നിർമ്മാതാവുമായ ഗോൾഡി ബഹലിനെയാണ്. 2002, നവംബർ 12 നാണ് ഇവരുട് വിവാഹം കഴിഞ്ഞത്. ബ്രീച്ച് കാൻഡി ഹോസ്പിറ്റലിൽ 2005 ഓഗസ്റ്റ് 9നു രൺവീർ എന്ന പുത്രനെ പ്രസവിക്കുകയും ചെയ്തു.

2018 ജൂലൈ 4-ന് താൻ അർബുദബാധിതയാണെന്ന് സോണാലി ഫേസ്ബുക്കിലൂടെ അറിയിച്ചു.  തുടർന്ന് അമേരിക്കൻ ഐക്യനാടുകളിൽ ചികിത്സയ്ക്കുപോയ അവർ നവംബറിലാണ് തിരിച്ചെത്തിയത്.

## അഭിനയ ജീവിതം
ആദ്യ കാലത്ത് മോഡലിങ്ങിലാണ് സോണാലി തന്റെ ഔദ്യോഗിക ജീവിതം തുടങ്ങിയത്. ആദ്യ ചിത്രം 1994 ലെ *ആഗ്* എന്ന ചിത്രമായിരുന്നു. ഇതിൽ നായകൻ ഗോവിന്ദ ആയിരുന്നു. ആദ്യ കാലങ്ങളിൽ അഭിനയിച്ച ചിത്രങ്ങൾ ഒന്നും തന്നെ വിജയമായിരുന്നില്ല എങ്കിലും പിന്നീട്  *സർഫറോഷ്*, *സഖം*, *ഡൂപ്ലികേറ്റ്*, *കാതലർ ദേശം* , *ഹം സാത് സാത് ഹേ* (1999) എന്നീ ചിത്രങ്ങൾ ശ്രദ്ധേയമായി. 
ചലച്ചിത്ര അഭിനയം കൂടാതെ തിയേറ്റർ അഭിനയത്തിലും സോണാലി ശ്രദ്ധ കേന്ദ്രീകരിച്ചിട്ടൂണ്ട്.
കാദലർ ദിനം

## അവലംബം

## പുറത്തേക്കുള്ള കണ്ണികൾ

* 
## References



വർഗ്ഗം:1975-ൽ ജനിച്ചവർ
വർഗ്ഗം:ജനുവരി 1-ന് ജനിച്ചവർ
വർഗ്ഗം:ഹിന്ദി ചലച്ചിത്രനടിമാർ
വർഗ്ഗം:തമിഴ്‌ചലച്ചിത്രനടിമാർ
വർഗ്ഗം:ഇന്ത്യൻ മോഡലുകൾ
അമോണിയ

നൈട്രജൻ ഹൈഡ്രജനുമായി ചേർന്നുണ്ടാകുന്ന വ്യാവസായിക പ്രാധാന്യമുള്ള സംയുക്തമാണ് **അമോണിയ**. ഇതിൻറെ രാസസമവാക്യം NH<sub>3</sub>. സാധാരണയായി വാതക രൂപത്തിൽ കാണാറുള്ള ഇതിന് രൂക്ഷ ഗന്ധമാണുള്ളത്. ഔഷധവസ്തുക്കളുടെ നിർമ്മാണത്തിന് നേരിട്ടോ അല്ലാതെയോ അമോണിയ ഉപയോഗിക്കുന്നു. ജൈവവസ്തുക്കളുടെ അഴുകലിന്റെ ഫലമായി അമോണിയ ഉണ്ടാകാറുണ്ട്. 2006-ലെ ആഗോള അമോണിയ ഉല്പാദനം 146.5 മില്യൺ ടൺ ആയിരുന്നു. 

അമോണിയക്ക് വ്യാവസായികമായി വളരെയധികം ഉപയോഗങ്ങളുണ്ട്.
## ഘടന
VSEPR സിദ്ധാന്ത പ്രകാരം അമോണിയ തന്മാത്രക്ക് ട്രയഗണൽ പിരമിഡൽ ആകൃതിയാണുള്ളത്. ഈ ആകൃതി കാരണം തന്മാത്രക്ക് ഡൈപ്പോൾ മൊമെൻറ് ഉണ്ട്. അതിനാൽ ജലത്തിൽ ധാരാളമായി ലയിക്കുന്നു.
## ഉല്പാദനം

ഏറ്റവും കൂടുതൽ ഉപയോഗങ്ങളുള്ളതു കൊണ്ട് കൂടുതൽ ഉല്പാദിപ്പിക്കുന്ന അകാർബണിക രാസ സംയുക്തമാണ് അമോണിയ. 2004-ലെ ആഗോള അമോണിയ ഉല്പാദനം 109 മില്യൺ മെട്രിക് ടൺ ആയിരുന്നു. ഫ്രിറ്റ്സ് ഹേബർ എന്ന ജർമ്മൻ രസതന്ത്രഞ്ജനാണ് അമോണിയ വ്യാവസായികമായി നിർമ്മിക്കാനുള്ള പ്രക്രിയ കണ്ടെത്തിയത്. ഈ കണ്ടുപിടിത്തത്തിലേക്ക് ഹേബറെ നയിച്ചത് സ്ഫോടക വസ്തുക്കളും രാസവളങ്ങളും നിർമ്മിക്കാനനുയോജ്യമാതും വൻതോതിൽ ലഭ്യമായതുമായ ഒരു നൈട്രജൻ സംയുക്തം കണ്ടെത്താനുള്ള ശ്രമമായിരുന്നു. ഹൈഡ്രജൻ നൈട്രജനുമായി പ്രതിപ്രവർത്തിപ്പിച്ച് മർദ്ദം, താപം, ഉൽപ്രേരകം എന്നിവ അനുയോജ്യമായി ക്രമീകരിച്ചാണ് ഹേബർ പ്രക്രിയയിൽ അമോണിയ നിർമ്മിക്കുന്നത്.
## ഉപയോഗങ്ങൾ
 റബ്ബർ പാൽ കട്ടയാവാതിരിക്കാൻ വേണ്ടി ഉപയോഗിക്കുന്നു
### വളമായി
ഏതാണ്ട് 83 ശതമാനം അമോണിയയും വളമായി അതിന്റെ ലവണ രുപത്തിലോ ലായനി രുപത്തിലോ ഉപയോഗിക്കുന്നു.

## അവലംബം



വർഗ്ഗം:ക്ഷാരങ്ങൾ
വർഗ്ഗം:നൈട്രജൻ സംയുക്തങ്ങൾ
വർഗ്ഗം:റിഫ്രിജെറെന്റ്
വർഗ്ഗം:റിഫ്രിജെറെന്റുകൾ
വർഗ്ഗം:വ്യാവസായിക വാതകങ്ങൾ
വർഗ്ഗം:നൈട്രജൻ ചക്രം
വർഗ്ഗം:ഹൈഡ്രൈഡുകൾ
തബ്ബു

പ്രധാനമായും ഹിന്ദി ചലച്ചിത്ര മേഖലയിലും തമിഴ്, തെലുങ്ക്, മലയാളം എന്നീഭാഷകളിലും അഭിനയിക്കുന്ന ഒരു നടിയാണ് **തബ്ബു** എന്നറിയപ്പെടുന്ന **തബസ്സും ഫാതിമ ഹാശ്മി**  (तबस्सुम हाश्मी, ), (ജനനം: നവംബർ 4, 1970). രണ്ട് പ്രാവശ്യം മികച്ച നടിക്കുള്ള ദേശീയപുരസ്കാരം ലഭിച്ചിട്ടുണ്ട്. 
വാണിജ്യപരമായ ചിത്രങ്ങളിൽ അഭിനയിക്കുന്നതിനേക്കാൾ ചെറിയ ബജറ്റ് ചിത്രങ്ങളിൽ ആണ് തബ്ബു അധികമായി അഭിനയിച്ചിട്ടുള്ളത്. " 2011 ൽ തബ്ബു ഇന്ത്യയിലെ ഏറ്റവും വലിയ നാലാമത്തെ ബഹുമതിയായ പത്മശ്രീ പുരസ്കാരത്തിനർഹയായി.

## ആദ്യകാല ജീവിതം
തബ്ബു ജനിച്ചത് ഹൈദരബാദിലാണ്. തബ്ബുവിന്റെ ജനനം കഴിഞ്ഞ് അധിക നാൾ ആവുന്നതിനു മുൻപ് തന്നെ മാതാ പിതാക്കൾ വിവാഹ മോചനം നേടി. അതിനു ശേഷം തബ്ബു വളർന്നത് സ്കൂൾ അദ്ധ്യാപികയായ മാതാവിന്റേയും ഒരു ഗണിത ശാസ്ത്ര പ്രൊഫസർ ആയിരുന്ന മുത്തച്ഛന്റേയും കൂടെയാണ്. 1983 ൽ തബ്ബു മുംബൈയിലേക്ക് നീങ്ങുകയും രണ്ട് വർഷം അവിടെ വിദ്യാഭ്യാസം ചെയ്യുകയും ചെയ്തു.

പ്രമുഖ നടിയായ ശബാന ആസ്മിയുടെ സഹോദരിയുടെ മകളാണ് തബ്ബു.

## സിനിമ ജീവിതം
തബ്ബു സിനിമ ജീ‍വിതം ആരംഭിച്ചത് 15 വയസ്സുള്ളപ്പോഴാണ്. 1985 ൽ *ഹം നൌജവാൻ* എന്ന ചിത്രത്തിൽ ദേവ് ആനന്ദിന്റെ മകളായിട്ടാണ് അഭിനയിച്ചത്. ഒരു നായികയായി ആദ്യമായി അഭിനയിച്ചത് തെലുഗു ചിത്രമായ *കൂലി നം:1* എന്ന ചിത്രത്തിലാണ്. തബ്ബുവിന്റെ ആദ്യ ഹിന്ദി ചിത്രം ആരും അധികം ശ്രദ്ധിക്കാതെ പോയ ഒരു ചിത്രമായിരുന്നു.  1994-ൽ പുറത്തിറങ്ങിയ *വിജയ് പഥ്* എന്ന ചിത്രത്തിലെ വേഷം ശ്രദ്ധേയമായി. ഈ ചിത്രത്തിന് മികച്ച നടിക്കുള്ള ഫിലിംഫെയർ പുരസ്കാരം ലഭിക്കുകയും ചെയ്തു. അതിനു ശേഷം ഒരു പാട് നല്ല ചിത്രങ്ങളിൽ അഭിനയിച്ചു.

1996 ൽ തബ്ബു 8 ചിത്രങ്ങളിൽ അഭിനയിച്ചു. ഇതിൽ മൂന്ന് ചിത്രങ്ങൾ നല്ല വിജയം നേടി. *മാച്ചീസ് * എന്ന ചിത്രത്തിലെ അഭിനയത്തിന് മികച്ച നടിക്കുള്ള ദേശീയപുരസ്കാരം ലഭിച്ചു.

ഇന്ത്യ-പാകിസ്താൻ യുദ്ധത്തെ അടിസ്ഥാനമാക്കി നിർമ്മിച്ച *ബോർ‌ഡർ* എന്ന ചിത്രത്തിലെ അഭിനയത്തിന് മികച്ച നടിക്കുള്ള ക്രിട്ടിക്സ് അവാർഡ് ലഭിച്ചു.

2001-ൽ മധുർ ഭണ്ടാർക്കർ നിർമ്മിച്ച *ചാന്ദ്നി ബാർ* എന്ന ചിത്രത്തിൽ അഭിനയിച്ചു. ഇതിലെ അഭിനയത്തിന് രണ്ടാമത്തെ മികച്ച നടിക്കുള്ള ദേശീയപുരസ്കാരം ലഭിച്ചു.

പിന്നീട് ഉള്ള വർഷങ്ങളിൽ തബ്ബു സഹ നടിയായി ധാരാളം ചിത്രങ്ങളിൽ അഭിനയിച്ചു.
2007-ൽ തബ്ബു *നേം സേക്ക്* എന്ന ഹോളിവുഡ് ചിത്രത്തിൽ അഭിനയിച്ചു. ഇത് സംവിധാനം ചെയ്തത് മീര നായർ ആണ്. ഇത് വിദേശത്ത് ഒരു വിജയമായിരുന്നു.  ആ വർഷം തന്നെ അമിതാബ് ബച്ചന്റെ നായികയായി *ചീനി കം * എന്ന ചിത്രത്തിൽ അഭിനയിച്ചു. ഇന്ത്യയിൽ ഈ ചിത്രം വിജയിച്ചില്ലെങ്കിലും വിദേശത്ത് വൻ വിജയമായിരുന്നു ഈ ചിത്രം നേടിയത്.

|-
! colspan="3" style="background: #DAA520;" | ഫിലിംഫെയർ പുരസ്കാരം
|-

|-
|-

|-
|-

|-
|-

|-
|- 

|-
! colspan="3" style="background: #DAA520;" | ദേശീയ ചലച്ചിത്രപുരസ്കാരം
|-

|-
|-

|-

## അവലംബം

## പുറത്തേക്കുള്ള കണ്ണികൾ
*
## References


* 

വർഗ്ഗം:1971-ൽ ജനിച്ചവർ
വർഗ്ഗം:നവംബർ 4-ന് ജനിച്ചവർ
വർഗ്ഗം:ഹിന്ദി ചലച്ചിത്രനടിമാർ
വർഗ്ഗം:മികച്ച പുതുമുഖനടിക്കുള്ള ഫിലിംഫെയർ അവാർഡ് ലഭിച്ചവർ
വർഗ്ഗം:പത്മശ്രീ പുരസ്കാരം ലഭിച്ചവർ
ട്വിങ്കിൾ ഖന്ന

1990 കളിൽ ഹിന്ദി ചലച്ചിത്ര രംഗത്തെ ഒരു നടിയായിരുന്നു **ട്വിങ്കിൾ ഖന്ന** (ജനനം: ഡിസംബർ 29, 1974).വിവാഹശേഷം സിനിമ ഉപേക്ഷിച്ച് ട്വിങ്കിൾ  "മിസ്സിസ് ഫണ്ണിബോൺസ്" എന്ന പേരിൽ കോളം എഴുതുന്നുണ്ട് മൂന്നു പുസ്തകങ്ങൾ പ്രസിദ്ധീകരിച്ചിട്ടുണ്ട്.  ഇന്റീരിയർ ഡിസൈനറയും അറിയപ്പെടുന്നു 2023ൽ 
അൻപതാം വയസ്സിൽ യുകെയിലെ ഗോൾഡ് സ്മിത്ത് കോളേജിൽ നിന്നും "ഫിക്ഷൻ റൈറ്റിങ്ങിൽ"  ബിരുദാനന്തര ബിരുദം സ്വന്തമാക്കി.

## ആദ്യ ജീവിതം
പ്രമുഖ ചലച്ചിത്ര ദമ്പതികളായ  രാജേഷ് ഖന്ന, ഡിംപിൾ കപാഡിയ എന്നിവരുടെ മൂത്ത മകളാണ് ട്വിങ്കിൾ ഖന്ന. റിങ്കി ഖന്ന സഹോദരിയാണ്. തന്റെ പിതാവിന്റെ 32 ആം പിറന്നാളിന്റെ അന്നാണ് ട്വിങ്കിൾ ഖന്ന ജനിച്ചത്.

## സിനിമജീവിതം
ട്വിങ്കിൾ ഖന്ന അദ്യം അഭിനയിച്ച ചിത്രം ബോബി ഡിയോൾ നായകനായി അഭിനയിച്ച *ബർസാത്*  (1995) ആണ്. ഇത് ഒരു വൻ വിജയമായിരുന്നു. ഈ ചിത്രത്തിലെ അഭിനയത്തിന് *'[[മികച്ച നടിക്കുള്ള ഫിലിംഫെയർ അവാർഡ്']]* ലഭിച്ചു. 1990 കളിലെ ഹിന്ദി ചലച്ചിത്ര മേഖലയിലെ എല്ല നായക നടന്മാരുടെ കൂടെയും ട്വിങ്കിൾ ഖന്ന അഭിനയിച്ചു. 1990 മുതൽ 2000 വരെ ധാരാളം വിജയച്ചിത്രങ്ങളിലും അഭിനയിച്ചു. നടൻ അക്ഷയ് കുമാറുമായുള്ള വിവാഹത്തിനു ശേഷം അഭിനയ ജീവിതം ഉപേക്ഷിച്ചു.

2002 ൽ സ്വന്തമായി ഒരു ഇന്റീരിയർ ഡിസൈനിംഗ് കമ്പനി തുടങ്ങി. 

|-
! colspan="3" style="background: #DAA520;" | Filmfare Award
|-

|-

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:1974-ൽ ജനിച്ചവർ
വർഗ്ഗം:ഡിസംബർ 29-ന് ജനിച്ചവർ
വർഗ്ഗം:ഹിന്ദി ചലച്ചിത്രനടിമാർ
വർഗ്ഗം:മികച്ച പുതുമുഖനടിക്കുള്ള ഫിലിംഫെയർ അവാർഡ് ലഭിച്ചവർ
വർഗ്ഗം:ഗുജറാത്തികൾ
അബിഡോസ്

thumb|250px|ഈജിപ്റ്റിന്റെ ഭൂപടത്തിൽ അബിഡോസിന്റെ സ്ഥാനം
പ്രാചീന ഈജിപ്തിലെ ഒരു നഗരമായിരുന്നു **അബിഡോസ്**. കെയ്റോയ്ക്ക് തെക്ക് നൈൽനദീതീരത്താണ് ഈ നഗരം സ്ഥിതി ചെയ്തിരുന്നത്. അൽ-അറാബത് അൽ-മാഡ്ഫുണാ എന്ന പേരിലാണ് ഇന്ന് ഈ നഗരം അറിയപ്പെടുന്നത്. 

ഒസൈറിസ് ദേവനെ ആരാധിക്കുന്ന ഒരു ജനസമൂഹത്തിന്റെ കേന്ദ്രസ്ഥാനം എന്ന നിലയിലാണ് അബിഡോസ് പ്രാചീനകാലഘട്ടത്തിൽ പ്രസിദ്ധി നേടിയത്. ഒസൈറിസ് ഭക്തൻമാരുടെ കേന്ദ്രം എന്ന നിലയിൽ ഒട്ടധികം ദേവാലയങ്ങൾ ഈ നഗരത്തിൽ ഉണ്ടായിരുന്നു. അതിൽ ഏറ്റവും പ്രമുഖമായത് ബി.സി. 1300-ൽ ഈജിപ്ത് ഭരിച്ചിരുന്ന 19-ാം രാജവംശത്തിലെ സെതി ഒന്നാമൻ സ്ഥാപിച്ചതാണ്. ഈ ദേവാലയത്തിന്റെ ഭിത്തിയിൽ ഈജിപ്ത് ഭരിച്ച ഫറവോൻമാരുടെ ഒരു പട്ടിക കൊത്തിവച്ചിട്ടുണ്ട്. അബിഡോസ് പട്ടിക എന്ന് അറിയപ്പെടുന്ന ഈ പട്ടികയുടെ അടിസ്ഥാനത്തിലാണ് ഈജിപ്ത് ഭരിച്ച ഫറവോൻമാരുടെ രാജവംശം തിരിച്ചുള്ള വംശാവലി രൂപപ്പെടുത്തിയിട്ടുള്ളത്. ആ നിലയിൽ ചരിത്രപ്രാധാന്യം അർഹിക്കുന്ന ഒന്നാണിത്.

വിഭാഗം:പുരാതന ഈജിപ്റ്റിലെ നഗരങ്ങൾ
വർഗ്ഗം:ഈജിപ്തിലെ പുരാവസ്തു സ്ഥലങ്ങൾ
വിനോദ് ഖന്ന

ഹിന്ദി ചലച്ചിത്രനടനും നിർമ്മാതാവും ഒപ്പം രാഷ്ട്രീയ പ്രവർത്തകനുമായിരുന്നു **വിനോദ് ഖന്ന** (, (ജനനം: 6 ഒക്ടോബർ, 1946 മരണം : 27 ഏപ്രിൽ, 2017) .

## ആദ്യ ജീവിതം
വ്യവസായിയായ കെ.സി.ഖന്നയുടെ മകനായിട്ടാണ് വിനോദ് ജനിച്ചത് .  ആദ്യകാല വിദ്യാഭ്യാസം  മുംബൈയിലായിരുന്നു.

## ചലച്ചിത്ര ജീവിതം
1968 ലെ *മൻ ക മീത്* എന്ന സുനിൽ ദത്ത് നിർമ്മിച്ച ചിത്രത്തിലാണ് ആദ്യമായി അഭിനയിച്ചത്. അതിനു ശേഷം ധാരാളം ചിത്രങ്ങളിൽ അദ്ദേഹം അഭിനയിച്ചു. 1970 - 80 കാലഘട്ടത്തിലെ ഒരു മുൻ നിര നായകനാകാൻ വിനോദ് ഖന്നക്ക് കഴിഞ്ഞു. 1999 ൽ ഫിലിംഫെയർ ജീവിതകാല പുരസ്കാരം ലഭിച്ചു. ഏറ്റവും ഒടുവിൽ അഭിനയിച്ച ചിത്രങ്ങൾ *ദീവാനപൻ* (2002), *റിസ്ക്*  (2007) എന്നിവയാണ്. 1997 ൽ തന്റെ മകനായ അക്ഷയ് ഖന്നയെ ചലച്ചിത്രമേഖലയിലേക്ക് കൊണ്ടു വന്നു.

## രാഷ്ട്രീയ ജീവിതം
1997 ൽ ഭാരതീയ ജനത പാർട്ടിയിൽ ചേർന്ന വിനോദ് ഖന്ന 1998 ൽ ഗുർ‌ദാസ്‌പൂർ മണ്ഡലത്തിൽ നിന്നും വിജയിക്കുകയും ലോകസഭയിലേക്ക് തിരഞ്ഞെടുക്കപ്പെടുകയും ചെയ്തു. 2002 മുതൽ 2004 വരെ അദ്ദേഹം കേന്ദ്ര ടൂറിസം വകുപ്പുമന്ത്രിയായിരുന്നു. 2014 ൽ അദ്ദേഹം വീണ്ടും തിരഞ്ഞെടുക്കപ്പെട്ടു.

## സ്വകാര്യ ജീവിതം
വിനോദ് ഖന്ന രണ്ടുതവണ വിവാഹിതനായി. ഗീതാഞ്ജലിയായിരുന്നു ആദ്യ ഭാര്യ. അവരുമായുള്ള ബന്ധത്തിൽ അദ്ദേഹത്തിന് ജനിച്ച മക്കളാണ് നടന്മാരായ അക്ഷയ് ഖന്നയും രാഹുൽ ഖന്നയും.ഇതിനിടയിൽ തന്റെ ഗുരുവായ ഓഷോയുടെ ആരാധനയിൽ സന്യാസം സ്വീകരിച്ചു. ഈ വിഷയത്തിലുള്ള തർക്കവുമായി ബന്ധപ്പെട്ട്  1985 ൽ ഗീതാഞ്ജലിയുമായുള്ള ബന്ധം ഉപേക്ഷിച്ച ഖന്ന 1990 ൽ കവിത എന്ന സ്ത്രീയെ വിവാഹം കഴിച്ചു. ഈ വിവാഹബന്ധം അദ്ദേഹത്തിന്റെ മരണം വരെ നീണ്ടുനിന്നു. ഈ ബന്ധത്തിൽ ഒരു മകനും ഒരു മകളുമുണ്ട്.

## മരണം
ഏറെക്കാലമായി വിവിധ അസുഖങ്ങൾ അലട്ടിയിരുന്ന ഖന്നയെ നിർജലീകരണത്തെത്തുടർന്ന് 2017 മാർച്ച് 31-ന് ആശുപത്രിയിൽ പ്രവേശിപ്പിച്ചു. പിന്നീട് അദ്ദേഹത്തിന് മലദ്വാരത്തിൽ കാൻസർ സ്ഥിരീകരിച്ചു. ആദ്യം നേരിയ പുരോഗതിയുണ്ടായപ്പോൾ അദ്ദേഹം ഭാര്യയ്ക്കും മകൾക്കുമൊപ്പം നടക്കുന്ന ചിത്രം പുറത്തുവിട്ടിരുന്നു. എന്നാൽ പിന്നീട് ആരോഗ്യനില വീണ്ടും വഷളാകുകയും ഒടുവിൽ ഏപ്രിൽ 27-ന് ഉച്ചയ്ക്ക് 12 മണിയോടെ അദ്ദേഹം അന്തരിക്കുകയും ചെയ്തു.   മൃതദേഹം അന്നേ ദിവസം വൈകീട്ട് മുംബൈ ബാൺഗംഗ ശ്മശാനത്തിൽ സംസ്കരിച്ചു. നിരവധി വ്യക്തികൾ അദ്ദേഹത്തിന് അന്ത്യാഞ്ജലിയർപ്പിച്ചു.

## അവലംബം

* The actor who renounced success

## പുറത്തേക്കുള്ള കണ്ണികൾ
* 
* Parliamentary biography 

വർഗ്ഗം:1946-ൽ ജനിച്ചവർ
വർഗ്ഗം:2017-ൽ മരിച്ചവർ
വർഗ്ഗം:ഒക്ടോബർ 6-ന് ജനിച്ചവർ
വർഗ്ഗം:ഏപ്രിൽ 27-ന് മരിച്ചവർ
വർഗ്ഗം:ഹിന്ദി ചലച്ചിത്രനടന്മാർ
വർഗ്ഗം:ഇന്ത്യയിലെ രാഷ്ട്രീയപ്രവർത്തകർ
വർഗ്ഗം:പതിനൊന്നാം ലോക്‌സഭയിലെ അംഗങ്ങൾ
വർഗ്ഗം:പന്ത്രണ്ടാം ലോക്‌സഭയിലെ അംഗങ്ങൾ
വൈജയന്തിമാല

1950-60 കളിലെ ബോളിവുഡ് മുൻ നിര നായിക നടിയായിരുന്നു **വൈജയന്തിമാല** ().  (ജനനം: ഓഗസ്റ്റ് 13, 1936). അഭിനയത്തിൽ നിന്ന് വിരമിച്ചതിനുശേഷം രാഷ്ട്രീയത്തിൽ ചേർന്നു. പാർലമെന്റ് അംഗമാവുകയും ചെയ്തു.

## ആദ്യ ജീവിതം
വൈജയന്തിമാല ജനിച്ചത് ചെന്നൈയിലാണ്. വിദ്യാഭ്യാസം പൂർത്തീകരിച്ചതും അവിടെ തന്നെയാണ്. അതു പോലെ തന്നെ ഭരതനാട്യത്തിലും വൈജയന്തിമാല നല്ല പ്രാവീണ്യം നേടിയിട്ടുണ്ട്.

## ഔദ്യോഗിക ജീവിതം
### ആദ്യകാല ജീവിതം
വൈജയന്തിമാല അഭിനയിച്ചു തുടങ്ങുന്നത് 15-മത്തെ വയസ്സിലാണ്. ആദ്യ ചിത്രം തമിഴ് ചിത്രമായ *വാഴ്കൈ* ആണ്. ഈ ചിത്രം ഒരു വിജയമായിരുന്നു. ഈ ചിത്രം 1951 ൽ ഹിന്ദിയിൽ പുനർനിർമ്മിച്ചു.  1954 ലാണ് വൈജയന്തിമാല ആദ്യമായി ഹിന്ദിയിൽ അഭിനയിച്ചത്. *നാഗിൻ * എന്ന ഈ ചിത്രം ഹേമന്തിന്റെ സംഗീതം കൊണ്ടും വൈജയന്തിമാലയുടെ നൃത്തം കൊണ്ടും ഒരു വിജയമായിരുന്നു. ഇതിനു ശേഷം നടൻ ദിലീപ് കുമാർ നായകനായി അഭിനയിച്ച കുറച്ച് ചിത്രങ്ങൾ വൻ വിജയങ്ങളായി. ഇതോടെ വൈജയന്തിമാല ഹിന്ദി ചലച്ചിത്രത്തിലെ മുൻ നിര നായികമാരിൽ ഒരാളായി. 
1966 ൽ വൻ വിജയമായിരുന്ന *അമ്രപാലി* എന്ന ചിത്രത്തിൽ അഭിനയിച്ചു.

## സ്വകാര്യ ജീവിതം
അഭിനയജീവിതത്തിനിടക്ക് രാജ് കപൂറിന്റെ സ്വകാര്യ ചികിത്സകൻ ആയിരുന്ന ഡോ. ചമൻ‌ലാൽ ബാലിയുമായി പ്രണയത്തിലാവുകയും പിന്നീട് വിവാഹം ചെയ്യുകയും ചെയ്തു. ഡൊ. ബാലി വിവാഹിതായിരുന്നു എങ്കിലും വൈജയന്തിമാലയെ വിവാഹം ചെയ്യുവാനായി വിവാഹമോചനം നേടുകയായിരുന്നു. 
വിവാഹത്തിനു ശേഷം അഭിനയജീ‍വിതം ഉപേക്ഷിക്കുകയും ചെന്നൈയിൽ സ്ഥിരതാമസമാക്കുകയും ചെയ്തു. പിന്നീട് രാഷ്ട്രീയത്തിൽ പ്രവേശിക്കുകയും ചെയ്തു. ഇവർക്ക് ഒരു മകനുണ്ട്.

2007, ൽ എഴുത്തുകാരിയായ ജ്യോതി സബർവാളുമായി ചേർന്ന് തന്റെ ജീവചരിത്രം പ്രസിദ്ധീകരിക്കുകയുണ്ടായി.

|-
! colspan="3" style="background: #DAA520;" | ഫിലിംഫെയർ പുരസ്കാരം
|-

|-
|-

|-
|-

|-
|-

|-
|-

|-

## അവലംബം

## പുറത്തേക്കുള്ള കണ്ണികൾ

*
*Upperstall profile
*Rediff profile

## അവലംബം


വർഗ്ഗം:1936-ൽ ജനിച്ചവർ
വർഗ്ഗം:ഓഗസ്റ്റ് 13-ന് ജനിച്ചവർ
വർഗ്ഗം:ഹിന്ദി ചലച്ചിത്രനടിമാർ
വർഗ്ഗം:തമിഴ്‌ചലച്ചിത്രനടിമാർ
വർഗ്ഗം:മികച്ച നടിക്കുള്ള ഫിലിംഫെയർ അവാർഡ് ലഭിച്ചവർ
വർഗ്ഗം:മികച്ച സഹനടിക്കുള്ള ഫിലിംഫെയർ അവാർഡ് ലഭിച്ചവർ
വർഗ്ഗം:ഇന്ത്യയിലെ വനിതാ രാഷ്ട്രീയപ്രവർത്തകർ
വർഗ്ഗം:രാജ്യസഭയിലേക്ക് നാമനിർദ്ദേശം ചെയ്യപ്പെട്ടവർ
വർഗ്ഗം:ഒൻപതാം ലോക്‌സഭയിലെ അംഗങ്ങൾ
വർഗ്ഗം:ആറാം ലോക്‌സഭയിലെ അംഗങ്ങൾ
വർഗ്ഗം:ഏഴാം ലോക്‌സഭയിലെ അംഗങ്ങൾ
വർഗ്ഗം:എട്ടാം ലോക്‌സഭയിലെ അംഗങ്ങൾ
വർഗ്ഗം:ഇന്ത്യയിലെ അഭിനേതാക്കളായ രാഷ്ട്രീയക്കാർ
എ.എം.ഡി. ട്യുറിയൺ മൈക്രോപ്രോസസറുകളുടെ പട്ടിക

മൊബൈൽ കമ്പ്യൂട്ടിങ്ങിനായി എ.എം.ഡി. രൂപം കൊടുത്ത മൈക്രോപ്രോസസർ കുടുംബമാണ് **ട്യുറിയൺ**.

## മൊബൈൽ പ്രോസസറുകൾ
### ട്യുറിയൺ 64
#### "ലാൻകാസ്റ്റർ" ([[90 nanometer|90 nm]])
* All models support: *[[MMX (instruction set)|MMX]], [[Streaming SIMD Extensions|SSE]], [[SSE2]], [[SSE3]], [[3DNow!|Enhanced 3DNow!]], [[NX bit]], [[AMD64]], [[പവർനൌ!]]*

#### "റിച്ച്മോണ്ട്" (90 nm)
* All models support: *[[MMX (instruction set)|MMX]], [[Streaming SIMD Extensions|SSE]], [[SSE2]], [[SSE3]], [[3DNow!|Enhanced 3DNow!]], [[NX bit]], [[AMD64]], [[PowerNow!]], [[AMD-V]]*

#### "സേബിൾ" ([[65 nm]])
* All models support: *[[MMX (instruction set)|MMX]], [[Streaming SIMD Extensions|SSE]], [[SSE2]], [[SSE3]], [[3DNow!|Enhanced 3DNow!]], [[NX bit]], [[AMD64]], [[PowerNow!]], [[AMD-V]]*

## ഡ്യുവൽ-കോർ മൊബൈൽ പ്രോസസറുകൾ
### ട്യുറിയൺ 64 X2
#### "ടെയലർ" (90 nm)
* All models support: *[[MMX (instruction set)|MMX]], [[Streaming SIMD Extensions|SSE]], [[SSE2]], [[SSE3]], [[3DNow!|Enhanced 3DNow!]], [[NX bit]], [[AMD64]], [[PowerNow!]], [[AMD-V]]*

#### "ട്രിനിഡാഡ്" (90 nm)
* All models support: *[[MMX (instruction set)|MMX]], [[Streaming SIMD Extensions|SSE]], [[SSE2]], [[SSE3]], [[3DNow!|Enhanced 3DNow!]], [[NX bit]], [[AMD64]], [[PowerNow!]], [[AMD-V]]*

#### "ടൈലർ" ([[65 nm]])
* All models support: *[[MMX (instruction set)|MMX]], [[Streaming SIMD Extensions|SSE]], [[SSE2]], [[SSE3]], [[3DNow!|Enhanced 3DNow!]], [[NX bit]], [[AMD64]], [[PowerNow!]], [[AMD-V]]*

* Note: All Athlon TK Series do not support AMD-V (by reply mail from AMD).

### ട്യുറിയൺ X2/[[ട്യുറിയൺ അൾട്രാ]]
#### "ലയൺ" ([[65 nm]])

* All models support: *[[MMX (instruction set)|MMX]], [[Streaming SIMD Extensions|SSE]], [[SSE2]], [[SSE3]], [[3DNow!|Enhanced 3DNow!]], [[NX bit]], [[AMD64]], [[PowerNow!]], [[AMD-V]]*

## അവലംബം

## പുറം കണ്ണികൾ
* AMD Turion 64 X2 Key Architecture Features
* AMD Turion 64 X2 Competitive Comparison (with Core 2 Duo on the Santa Rosa Platform)

വർഗ്ഗം:മൈക്രോപ്രോസസറുകൾ
വർഗ്ഗം:എ.എം.ഡി. മൈക്രോപ്രോസസറുകൾ
എ.എം.ഡി. ഫിനോം മൈക്രോപ്രോസസറുകളുടെ പട്ടിക

## ഫിനോം X4 9-ശ്രേണി, ക്വാഡ്-കോർ
### "''എജീന''" (B2 & B3, 65 nm)
* All models support: *[[MMX (instruction set)|MMX]], [[Streaming SIMD Extensions|SSE]], [[SSE2]], [[SSE3]], [[SSE4a]], [[3DNow!|Enhanced 3DNow!]], [[NX bit]], [[AMD64]], [[Cool'n'Quiet]]*, AMD-V*


== ഫിനോം X3 8-series, triple-core ==
=== "*ടോളിമാൻ*" (B2 & B3, 65 nm) ===
* Toliman triple cores are based on Agena quad cores with one core disabled.
* All models support: *MMX, SSE, SSE2, SSE3, SSE4a, Enhanced 3DNow!, NX bit, AMD64, Cool'n'Quiet*, [[AMD-V]]*

## അത്‌ലൺ X2 6-/7-series, dual-core (Phenom-based)

The Athlon dual-core 6-series of microprocessors is based on the Phenom family. They differ from earlier Athlon X2 processors which are based on the original Athlon 64 (0Fh/K8 processor family).

### കുമ (B3, 65 nm)
* All models support: *[[MMX (instruction set)|MMX]], [[Streaming SIMD Extensions|SSE]], [[SSE2]], [[SSE3]], [[SSE4a]], [[3DNow!|Enhanced 3DNow!]], [[NX bit]], [[AMD64]], [[Cool'n'Quiet]]*, AMD-V*

== പുറം കണ്ണികൾ ==
* *Model Number and Feature Comparisons - AMD Phenom X4 Processors''
* http://products.amd.com/ Official AMD product comparison website.

വർഗ്ഗം:എ.എം.ഡി. മൈക്രോപ്രോസസറുകൾ
ചൈനീസ് ഭാഷ

**ചൈനീസ്** അഥവാ **സിനിറ്റിക്ക് ഭാഷ(കൾ)** (汉语/漢語, പിൻ‌യിൻ: *ഹൻയു*; 华语/華語, *ഹ്വായു*; or 中文, *ഝൊങ്‌വെൻ*) ഒരു ഭാഷയായോ ഭാഷാ കുടുംബമായോ കണക്കാക്കാവുന്നതാണ്‌. തനതായി ചൈനയിലെ ഹൻ ചൈനക്കാരുടെ സംസാരഭാഷകളായിരുന്ന ഇവ സീനോ-റ്റിബറ്റൻ ഭാഷാകുടുംബത്തിലെ ഭാഷകളിലെ രണ്ടു ശാഖകളിൽ ഒന്നാണ്‌. 

ലോകത്തിൽ ഏറ്റവും കൂടുതൽ ആൾക്കാർ സംസാരിക്കുന്ന ഭാഷയാണു് ചൈനീസു്. നൂറുകോടിയിലധികം ജനങ്ങൾ ചൈനീസ് ഭാഷയുടെ ഏതെങ്കിലുമൊരു വകഭേദം സംസാരിക്കുന്നു. ഇവയിൽ മാൻഡറിൻ എന്ന ചൈനീസു് വകഭേദം 85 കോടിയിലധികം ആൾക്കാർ സംസാരിക്കുന്നുണ്ടു്.

വ്യത്യസ്ത ചൈനീസ് ഭാഷകളുടെ വിഭാഗീകരണം വിവാദപരമായ ഒരു വിഷയമാണ്‌.

## കുറിപ്പുകൾ

## അവലംബം

**സാഹിത്യം**
* 
* 
* 
* 
* 
* 
* 
* 
* 
* 

## കൂടുതൽ വായനയ്ക്ക്
* 
* 
* 
* 
* R. L. G. "Language borrowing Why so little Chinese in English?" *[[The Economist]]*. June 6, 2013.

## പുറത്തേയ്ക്കുള്ള കണ്ണികൾ

* Classical Chinese texts – Chinese Text Project
* USA Foreign Service Institute Chinese basic course
* Free Online Dictionary Look up Chinese, Pinyin or English; includes stroke animation and sound.
* Mandarin Chinese children's story in simplified Chinese showing the stroke order for every character.

വർഗ്ഗം:ചൈനീസ് ഭാഷ
ജീഫോഴ്സ് 9 ശ്രേണി

എൻവിദിയ ജീഫോഴ്സ് ജിപിയു ശ്രേണിയുടെ ഒൻപതാമത് തലമുറയാണ് **ജീഫോഴ്സ് 9 ശ്രേണി**. 2008, ഫെബ്രുവരി 21-നാണ് ഇത് ആദ്യം പുറത്തിറങ്ങിയത്. ഉൽപ്പന്നങ്ങൾ ടെസ്‌ല മൈക്രോ ആർക്കിടെക്ചറിനെ അടിസ്ഥാനമാക്കിയുള്ളതാണ്, പിസിഐഇ 2.0 പിന്തുണയും മെച്ചപ്പെടുത്തിയ നിറവും ഇസഡ് കംപ്രഷനും ചേർത്ത് 65 എൻഎം പ്രോസസ്സിൽ നിർമ്മിച്ചതാണ്, പിന്നീട് വൈദ്യുതി ഉപഭോഗം കുറയ്ക്കാനും ഡൈ സൈസ് കുറയ്ക്കാനും 55 എൻഎം പ്രോസസ്സ് ഉപയോഗിക്കുന്നു (ജിഫോഴ്‌സ് 8 ജി8x GPU-കൾ PCIe 1.1-നെ മാത്രമേ പിന്തുണയ്ക്കുന്നുള്ളൂ, അവ 90 nm പ്രോസസ്സിലോ 80 nm പ്രോസസ്സിലോ നിർമ്മിച്ചവയാണ്).
## ജീഫോഴ്സ് 9200/9400 ശ്രേണി
2008, ഓഗസ്റ്റ് 27-നാണ് ജീഫോഴ്സ് 9200GS/9400GT പുറത്തിറങ്ങിയത്.
### ജീഫോഴ്സ് 9200GS/9400GT
* 55nm G96/D9M ജിപിയു.
* 16 സ്ട്രീം പ്രോസസ്സറുകൾ.
* 1350 MHz യൂണിഫൈഡ് ഷേഡർ ക്ലോക്കോടുകൂടിയ 550 MHz കോർ.
* 4.4 ബില്യൺ texels/s fillrate.
* 128-ബിറ്റ് മെമ്മറി ബസോടുകൂടിയ 256 MB/512 MB/1024 MB 800 MHz DDR2 മെമ്മറി അല്ലെങ്കിൽ 256 MB 1600 MHz GDDR3 മെമ്മറി.
* 12.8 GB/s മെമ്മറി ബാൻഡ് വിഡ്ത്.
* ഡയറക്ട്x 10, ഷേഡൽ മോഡൽ 4.0, ഓപ്പൺGL 2.1, പിസിഐ-എക്സ്പ്രസ് 2.0 എന്നിവ പിന്തുണയ്ക്കുന്നു.
* രണ്ടാം തലമുറ പ്യുർ വീഡിയോ സാങ്കേതികതയും ഹൈബ്രിഡ് പവർ സാങ്കേതികതയും പിന്തുണയ്ക്കുന്നു.
*കുറഞ്ഞത് 300 വാട്ട് പവർ വേണം

## ജീഫോഴ്സ് 9500 ശ്രേണി
2008, ജൂലൈ 29-നാണ് ജീഫോഴ്സ് Geforce 9500 GT പുറത്തിറങ്ങിയത്.
### ജീഫോഴ്സ് 9500 GT

* 55nm G96/D9M ജിപിയു.
* 32 സ്ട്രീം പ്രോസസ്സറുകൾ.
* 1400 MHz യൂണിഫൈഡ് ഷേഡർ ക്ലോക്കോടുകൂടിയ 550 MHz കോർ.
* 8.8 ബില്യൺ texels/s fillrate.
* 25.6 GB/s മെമ്മറി ബാൻഡ് വിഡ്ത്.
* 128-ബിറ്റ് മെമ്മറി ബസോടുകൂടിയ 256 MB/512MB 1600 MHz GDDR3 മെമ്മറി അല്ലെങ്കിൽ 256 MB 1000 MHz GDDR2 മെമ്മറി.
* ഡയറക്ട്x 10, ഷേഡൽ മോഡൽ 4.0, ഓപ്പൺGL 2.1, പിസിഐ-എക്സ്പ്രസ് 2.0 എന്നിവ പിന്തുണയ്ക്കുന്നു.
* മൂന്നാം തലമുറ പ്യുർ വീഡിയോ3 സാങ്കേതികതയും VC1 എൻകോഡിംഗും പിന്തുണയ്ക്കുന്നു. 
### ജീഫോഴ്സ് 9500 GS
* 65nm G96/D9M ജിപിയു.
* 32 സ്ട്രീം പ്രോസസ്സറുകൾ.
* 8 റാസ്റ്റർ ഓപ്പറേഷൻ യൂണിറ്റുകൾ.
* 1375 MHz യൂണിഫൈഡ് ഷേഡർ ക്ലോക്കോടുകൂടിയ 550 MHz കോർ.
* 20.8 ബില്യൺ texels/s fillrate.
* 128-ബിറ്റ് മെമ്മറി ബസോടുകൂടിയ 512 MB 1000 MHz DDR2 മെമ്മറി.
* 16.0 GB/s മെമ്മറി ബാൻഡ് വിഡ്ത്.
* ഡയറക്ട്x 10, ഷേഡൽ മോഡൽ 4.0, ഓപ്പൺGL 2.1, പിസിഐ-എക്സ്പ്രസ് 2.0 എന്നിവ പിന്തുണയ്ക്കുന്നു.
* മൂന്നാം തലമുറ പ്യുർ വീഡിയോ3 സാങ്കേതികത പിന്തുണയ്ക്കുന്നു. 
## ജീഫോഴ്സ് 9600 ശ്രേണി
### ജീഫോഴ്സ് 9600 GT

* 65nm G96/D9M ജിപിയു.
* 64 സ്ട്രീം പ്രോസസ്സറുകൾ.
* 16 റാസ്റ്റർ ഓപ്പറേഷൻ യൂണിറ്റുകൾ.
* 20.8 ബില്യൺ texels/s fillrate.
* 1625 MHz യൂണിഫൈഡ് ഷേഡർ ക്ലോക്കോടുകൂടിയ 650 MHz കോർ.
* 256-ബിറ്റ് മെമ്മറി ബസോടുകൂടിയ 256 MB, 512 MB, 1 GB 1800 MHz GDDR3 മെമ്മറി.
* 57.6 GB/s മെമ്മറി ബാൻഡ് വിഡ്ത്.
* 505M ട്രാൻസിസ്റ്റർ കൌണ്ട്.
* ഡയറക്ട്x 10, ഷേഡൽ മോഡൽ 4.0, ഓപ്പൺGL 2.1, പിസിഐ-എക്സ്പ്രസ് 2.0 എന്നിവ പിന്തുണയ്ക്കുന്നു.
## അവലംബം
വർഗ്ഗം:ഗ്രാഫിക്സ് ഹാർഡ്‌വെയർ
വർഗ്ഗം:എൻവിദിയ
ഇൻ്റൽ കോർ 2

ഇന്റലിന്റെ x86-64 ഇൻസ്ട്രക്ഷൻ സെറ്റിലുള്ള 64-ബിറ്റ് ഡ്യുവൽ കോർ, 2x2 എംസിഎം(MCM-മൾട്ടി-ചിപ്പ് മൊഡ്യൂൾ) ക്വാഡ്-കോർ സിപിയു ബ്രാൻഡാണ് **കോർ 2**. കോർ മൈക്രോ ആർക്കിടെക്ചറിനെ അടിസ്ഥാനമാക്കിയുള്ള സിംഗിൾ, ഡ്യുവൽ, ക്വാഡ് കോർ മൈക്രോപ്രൊസസ്സറുകൾ ഉൾപ്പെടുത്തിയിരിയിക്കുന്നു. സിംഗിൾ-ഡ്യുവൽ-കോർ മോഡലുകൾ സിംഗിൾ-ഡൈ ആണ്, അതേസമയം ക്വാഡ്-കോർ മോഡലുകളിൽ രണ്ട് ഡൈകൾ ഉൾപ്പെടുന്നു, ഓരോന്നിനും രണ്ട് കോറുകൾ വീതം അടങ്ങിയിരിക്കുന്നു, ഇത് മൾട്ടി-ചിപ്പ് മൊഡ്യൂളിൽ പാക്കേജ് ചെയ്‌തിരിക്കുന്നു.ഫ്രണ്ട് സൈഡ് ബസ് ഉപയോഗിക്കുന്ന ഇന്റൽ ഡെസ്‌ക്‌ടോപ്പ് പ്രോസസറുകളിൽ അവസാനത്തെ മുൻനിര ശ്രേണിയാണ് കോർ 2 ശ്രേണി.

കോർ 2 ന്റെ വരവോട് കൂടി പെന്റിയം ബ്രാൻഡിനെ മിഡ്-റേഞ്ച് വിപണിയിലേക്ക് തരംതാഴ്ത്തി, ലാപ്‌ടോപ്പ്, ഡെസ്‌ക്‌ടോപ്പ് സിപിയു ലൈനുകൾ വിപണന ആവശ്യങ്ങൾക്കായി ഒരേ ഉൽപ്പന്നത്തിന്റെ പേരിൽ പുനഃസംയോജിപ്പിച്ചു, മുൻകാലങ്ങളിൽ പെന്റിയം 4, പെന്റിയം ഡി, പെന്റിയം എം ബ്രാൻഡുകളായി വിഭജിക്കപ്പെട്ടു.

കോർ 2 പ്രോസസർ ലൈൻ 2006 ജൂലൈ 27-ന് അവതരിപ്പിച്ചു,2007-ൽ ക്വാഡ് (ക്വാഡ് കോർ) കൂടാതെ സോളോ (സിംഗിൾ-കോർ) ഉപ ബ്രാൻഡുകളും, ഡ്യുവോ (ഡ്യുവൽ കോർ), എക്‌സ്ട്രീം (ഡ്യുവൽ അല്ലെങ്കിൽ ക്വാഡ് കോർ സിപിയു എന്ത്യൂസിയസ്റ്റുകൾക്ക് വേണ്ടിയുള്ളത്(enthusiasts):-ഒരു പ്രത്യേക പ്രവർത്തനത്തിലോ വിഷയത്തിലോ വളരെ താൽപ്പര്യമുള്ള ഒരു വ്യക്തി.) എന്നിവ ഉൾപ്പെടുന്നു,വിപ്രോ(vPro) സാങ്കേതികവിദ്യയുള്ള ഇന്റൽ കോർ 2 പ്രോസസറുകളിൽ (ബിസിനസ്സുകൾക്കായി രൂപകൽപ്പന ചെയ്‌തത്) ഡ്യുവൽ കോർ, ക്വാഡ് കോർ എന്നീ ബ്രാഞ്ചുകൾ ഉൾപ്പെടുന്നു. 

വുഡ്‌ക്രെസ്റ്റ് പ്രോസസറുകളും കോർ ആർക്കിടെക്ചറിനെ അടിസ്ഥാനമാക്കിയുള്ളതാണെങ്കിലും, അവ സിയോൺ ബ്രാൻഡിന് കീഴിൽ ലഭ്യമാണ്. 2006 ഡിസംബർ മുതൽ, എല്ലാ കോർ 2 ഡ്യുവോ പ്രൊസസറുകളും അരിസോണയിലെ ഫാബ് 12 ഫാക്ടറിയിലും, അയർലണ്ടിലെ കൗണ്ടി കിൽഡെയറിലെ ഫാബ് 24-2 ഫാക്ടറിയിലും വെച്ച് 300 മില്ലിമീറ്റർ പ്ലേറ്റുകളിൽ നിന്നാണ് നിർമ്മിച്ചിട്ടുള്ളത്.
## ഡ്യുവോ,ക്വാഡ്,എക്സ്ട്രീം

## പ്രോസസ്സർ കോർ
### കോണോർ
കോണോർ എന്ന് കോഡ് നേമിൽ അറിയപ്പെട്ട ആദ്യ ഇൻറൽ കോർ 2 പ്രോസസ്സറുകൾ 2006, ജൂലൈ 27-ന് പുറത്ത് വന്നു. ഈ പ്രോസസ്സറുകൾ 65 nm നിർമ്മാണ പ്രക്രിയ വഴി 300 എം.എം. വാഫറുകളിൽ ചേർത്താണ് നിർമ്മിക്കപ്പെട്ടിട്ടുള്ളത്. പെൻറിയം ഡി പ്രോസസ്സറുകളേൽക്കാൽ 40 ശതമാനം കൂടുതൽ പെർഫോമൻസ് കോണോറിനുണ്ടെന്ന് ഇൻറൽ പറയുന്നു.

## അവലംബം
വർഗ്ഗം:ഇന്റൽ മൈക്രോപ്രൊസസ്സറുകൾ
കാവടി കേസ്

1942 ൽ കുന്നംകുളത്തെ ക്രിസ്ത്യാനികളും ഹിന്ദുക്കളും തമ്മിൽ കാവടി ഘോഷയാത്രയെ ചൊല്ലിയുണ്ടായ സംഘർഷമാണ് കുന്നംകുളത്തെ **കാവടി കേസ്**. 1942 ജനുവരി 8 ന് മാക്കാലിക്കൽ ക്ഷേത്രത്തിലേക്ക് കൊണ്ടുപോയ കാവടി കുന്നംകുളം പുത്തൻപള്ളിക്കു സമീപം തടയുകയും പൂജാരിയെ ദേഹോപദ്രവം ഏല്പിക്കുകയും കാവടി തകർക്കുകയും ചെയ്തു. പിന്നീട് 1942 ഫെബ്രുവരി 7 ന് ഒരു കാവടി ഘോഷയാത്ര നടത്താൻ തീരുമാനിച്ചു എന്നാൽ സംഘർഷസാധ്യത കണക്കിലെടുത്ത് ഘോഷയാത്ര നിരോധിച്ചുകൊണ്ട് തലപ്പിള്ളി മജിസ്ട്രേട്ട് ഉത്തരവിറക്കി. നിരോധനാജ്ഞ പിൻവലിക്കാൻ സമ്മർദ്ദം ഉണ്ടായതിനെ തുടർന്ന് കൊച്ചി മഹാരാജാവ് ദിവാനായിരുന്ന ഡിക്സനെ കുന്നംകുളത്തേക്ക് അയച്ച് ഇരുവിഭാഗങ്ങളുമായി ചർച്ച നടത്തി. ഇരുവിഭാഗവും തങ്ങളുടെ നിലപാടിൽ ഉറച്ച് നിന്നു. പൊതുനിരത്താകയാൽ ഘോഷയാത്ര അനുവദിക്കണം എന്ന് ദിവാൻ പ്രസ്താവിച്ചു. ഇതിനെ തുടർന്ന് നിരോധനാജ്ഞ പിൻവലിക്കുകയും മാർച്ച് 4 ന് പൊലീസ് സംരക്ഷണത്തിൽ ഒരു കാവടി ഘോഷയാത്ര നടത്തുവാൻ തീരുമാനിച്ചു. എന്നാൽ ലഹളക്കാർ വലിയ അങ്ങാടിയുടെ തുടക്കത്തിൽ പശുക്കളെ ഘോഷയാത്രാമദ്ധ്യത്തിലേക്കു ഓടിക്കുകയും റോഡുകളിൽ തീകത്തിക്കുകയും പോലീസിനെ കല്ലെറിയുകയും ചെയ്തു. തുടർന്ന് ഘോഷയാത്ര നിർത്തിവെച്ചു. ഇതേസമയം ചിറളയം അങ്ങാടിയിൽ നിന്ന് വന്നിരുന്ന ഘോഷയാത്രയെയും ലഹളക്കാർ തടഞ്ഞു. കലാപ ഭീതിയെ തുടർന്ന് ഹിന്ദുക്കളുടെ പ്രമുഖനേതാക്കൾ തൃശ്ശൂരിൽ അഭയം പ്രാപിച്ചു  ഇതു കൊച്ചി രാജാവിനു നാണക്കേടായതായി തോന്നി. കാവടി സംഘർഷത്തിൽ ധാരാളം പേരെ അറസ്റ്റ് ചെയ്തു. മാർച്ച് 9 ന് രാജാവിന്റെ നേതൃത്വത്തിൽ വൻ പോലീസ് അകമ്പടിയോടെ കാവടി ഘോഷയാത്ര സംഘടിപ്പിച്ചു ഇതു **രാജാവിന്റെ കാവടിയെന്ന** പേരിൽ അറിയപ്പെടുന്നു. ഇതു സംഘർഷം സൃഷ്ടിക്കാതെ കുന്നംകുളം അങ്ങാടിയിലൂടെ കടന്നു പോയി. തുടർന്ന് മാർച്ച് 28 ന് വീണ്ടും കാവടി ഘോഷയാത്ര സംഘടിപ്പിച്ചെങ്കിലും അത് കുന്നംകുളം അങ്ങാടിയിൽ വെച്ച് തടയപ്പെട്ടു.

## അവലംബം

വിഭാഗം:കേരളചരിത്രം
അനൂബിസ്

ഈജിപ്ഷ്യൻ പുരാണത്തിലെ ചെന്നായയുടെ തലയുള്ള ഒരു ദേവനാണ് **അനൂബിസ്**. മരണാനന്തര ജീവിതത്തിന്റേയും മമ്മിവൽക്കരണത്തിന്റേയും ദേവനാണ് അനൂബിസ്. പുരാതന ഈജിപ്ഷ്യൻ ഭാഷയിൽ **ഇൻപു** എന്ന പേരിലാണ് ഈ ദേവൻ അറിയപ്പെടുന്നത്. കറുത്ത മനുഷ്യശരീരവും ചെന്നായയുടെയൊ കുറുക്കന്റെയോ ശിരസ്സും ചേർന്ന രൂപത്തിലും രോമനിബിഡമായ വാലോടുകൂടിയ കറുത്ത കുറുക്കന്റെ രൂപത്തിലും ഈ ദേവൻ ചിത്രീകരിക്കപ്പെട്ടിട്ടുണ്ട്.

പുരാതന ഈജിപ്ത് രാജവംശങ്ങളിൽ ഏറ്റവും പ്രമുഖസ്ഥാനം ഉള്ള ദേവനായിരുന്നു അനൂബിസ്. എന്നാൽ മദ്ധ്യകാല രാജവംശത്തിൽ ആ സ്ഥാനം ഒസൈറിസ്സിന് നല്കപ്പെട്ടു. മരിച്ചവർക്ക് പരലോകത്തേക്കുള്ള വഴി തുറന്നുകൊടുക്കുന്നത് അനൂബിസ് ആണെന്ന സങ്കല്പത്തിന്റെ അടിസ്ഥാനത്തിൽ 'ആത്മാക്കളുടെ മാർഗദർശി' എന്നും ഇതിനെ വിളിക്കുന്നു. ആത്മാക്കളുടെ മാർഗദർശി എന്ന നിലയിലുള്ള പ്രവർത്തനങ്ങൾ മൂലം യവനദേവതയായ ഹെർബിസ് ആയിക്കരുതി ഇതിന് 'ഹെർമാനുബിസ്' എന്ന പേര് പില്ക്കാലത്ത് നല്കിയിട്ടുള്ളതായും കാണുന്നു. മൃതദേഹം കേടുകൂടാതെ 'മമ്മി'യായി സൂക്ഷിക്കുന്ന വിദ്യ കണ്ടുപിടിച്ചയാൾ എന്ന നിലയിലും അനൂബിസ് ആരാധിക്കപ്പെട്ടിരുന്നു. ഒസൈറിസ്സിന്റെ ജഡത്തെയാണ് ആദ്യമായി അനൂബിസ് ഇതിന് വിധേയമാക്കിയതെന്നാണ് വിശ്വാസം. ശവസംസ്കാരപ്രാർഥനകളിൽ അധികവും അനൂബിസിനെ സംബന്ധിച്ചവയാണ്. ഒസൈറിസ്സിന്റെ ഗണത്തിൽപ്പെട്ട ദേവതയെന്ന നിലയ്ക്ക് അനൂബിസ് വളരെക്കാലം ആരാധിക്കപ്പെട്ടിരുന്നു. 
വർഗ്ഗം:ഈജിപ്ഷ്യൻ ദൈവങ്ങൾ
വർഗ്ഗം:പുരാതന ഈജിപ്ഷ്യൻ മതം
കാജോൾ

ഉർദു-ഹിന്ദി ചലച്ചിത്ര രംഗത്തെ ഒരു നടിയാണ് **കാജോൾ** എന്നറിയപ്പെടുന്ന **കാജോൾ ദേവ്ഗൺ** (ബംഗാളി: কাজল দেবগন *Kajol Debgôn*, ഹിന്ദി: काजोल देवगन), ഉർദു: , (ജനനം: ഓഗസ്റ്റ് 5, 1975).

## അഭിനയ ജീവിതം

1992 ലെ *ബേഖുദി *എന്ന ചിത്രത്തിലൂടെ ആണ് കാജോൾ അഭിനയ രംഗത്തേക്ക് വന്നത്. ആദ്യമായി ശ്രദ്ധേയമായ ഒരു ചിത്രം 1993 ലെ  *ബാസിഗർ* ആണ്. ഇതിലെ നായകനായി അഭിനയിച്ച ഷാരൂഖ് ഖാനൊപ്പം കാജോൾ പിന്നീടും ബോളിവുഡ്ഡിൽ ഒരുപാട് വിജയ ചിത്രങ്ങൾ നൽകി.
പല തവണ മികച്ച നടിക്കുള്ള ഫിലിംഫെയർ പുരസ്കാരം കാജോളിനു ലഭിച്ചുണ്ട്.

1997 ൽ പുറത്തിറങ്ങിയ *ഗുപ്ത് * എന്ന ചിത്രത്തിലെ അഭിനയത്തിന് മികച്ച വില്ലൻ കഥാപാത്രത്തിനുള്ള ഫിലിംഫെയർ പുരസ്കാരം ലഭിച്ചു. ഈ ചിത്രം ആ വർഷത്തെ വൻ വിജയങ്ങളിൽ ഒന്നായിരുന്നു. 1998 ൽ മൂന്ന് വൻവിജയ ചിത്രങ്ങളിൽ കാജോൾ അഭിനയിച്ചു. 
 

2001 ലെ മറ്റൊരു വിജയ ചിത്രമായ *[[കഭി ഖുഷി കഭി ഗം]]* എന്ന ചിത്രത്തിനു ശേഷം കാജോൾ ചലച്ചിത്ര അഭിനയത്തിൽ നിന്നും ഒരു ഇടവേളയെടുത്തു.

2006 ൽ *ഫന*  എന്ന ചിത്രത്തിൽ അഭിനയിച്ചു കൊണ്ട് കാജോൾ തിരിച്ചു വരവ് നടത്തി. ഈ ചിത്രവും ആ വർഷത്തെ മികച്ച ചിത്രങ്ങളിൽ ഒന്നായിരുന്നു.

## സ്വകാര്യ ജീവിതം

ചലച്ചിത്ര നിർമ്മാതാവായ ഷോമു മുഖർജിയുടേയും നടിയായ തനൂജയുടെയും മകളാണ് കാജോൾ. ഏറ്റവും കൂടുതൽ ഫിലിംഫെയർ പുരസ്കാരം നേടിയ നൂതൻ കാജോളിന്റെ അമ്മായിയാണ്.

1999-ൽ കാജോൾ ബോളിവുഡ് നടനായ അജയ് ദേവ്ഗണുമായി വിവാഹം ചെയ്തു. 2003-ൽ നിസ എന്ന് പേരിട്ട ഒരു മകൾ പിറന്നു. 2008-ൽ കാജോളിന്റെ പിതാവ് ഹൃദയാഘാതം മൂലം മരണമടഞ്ഞു.

## മാധ്യമങ്ങളിൽ

2005 ൽ പ്രമുഖ പരിപാടിയായ കോൺ ബനേഗാ കരോട് പതി എന്ന പരിപാടിയിൽ പങ്കെടുത്തു. തന്റെ ഭർത്താവായ അജയിനോടൊപ്പം പങ്കെടുത്ത ഇവർ ഒരു കോടി രൂപ ഇതിൽ വിജയിച്ചു. ഈ പണം അവർ ചെന്നൈയിലെ ഒരു ക്യാൻസർ ആശുപത്രിക്ക് സംഭാവന ചെയ്തു. 

|-
! colspan="3" style="background: #DAA520;" | ഫിലിംഫെയർ പുരസ്കാരം
|-

|-
|-

|-
|-

|-
|-

|-
|-

|-
|-

|-

## അവലംബങ്ങൾ

## പുറത്തേക്കുള്ള കണ്ണികൾ
* 
## References


വർഗ്ഗം:1975-ൽ ജനിച്ചവർ
വർഗ്ഗം:ഓഗസ്റ്റ് 5-ന് ജനിച്ചവർ
വർഗ്ഗം:ഹിന്ദി ചലച്ചിത്രനടിമാർ
വർഗ്ഗം:ഉർദുചലച്ചിത്രനടിമാർ
വർഗ്ഗം:മികച്ച നടിക്കുള്ള ഫിലിംഫെയർ അവാർഡ് ലഭിച്ചവർ
വർഗ്ഗം:മികച്ച പ്രതിനായകനുള്ള ഫിലിംഫെയർ അവാർഡ് ലഭിച്ചവർ
വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:മറാഠികൾ
റാണി മുഖർജി

ഹിന്ദി ചലച്ചിത്ര രംഗത്തെ ഒരു നടിയാണ് **റാണി മുഖർജി**  (, ) (ജനനം: മാർച്ച്  21, 1978).

## ആദ്യ ജീവിതം
ഒരു  ബംഗാളി ചലച്ചിത്ര കുടുംബത്തിലാണ് റാണി ജനിച്ചത്. പിതാവ് രാം മുഖർജി ഒരു സംവിധായകനായിരുന്നു. അദ്ദേഹം ഫിൽ‌മാലയ എന്ന ചലച്ചിത്രനിർമ്മാണസ്ഥാപനത്തിന്റെ സ്ഥാപകനുമാണ്. മാതാവ് കൃഷ്ണ ഒരു പിന്നണിഗായികയായിരുന്നു. സഹോദരൻ രാജമുഖർജി ഒരു ചലച്ചിത്രസംവിധായകനും നിർമ്മാതാവുമാണ്. പ്രമുഖ നടിയായ കാജോൾ റാണിയുടെ ബന്ധുവാണ്.

റാണി ഒഡീസ്സി നൃത്തം അഭ്യസിച്ചിട്ടുണ്ട്.

## അഭിനയജീവിതം
1996 ലാണ് *രാജ കി ആയേഗി ബാറാത്ത്* എന്ന ചിത്രത്തിൽ അഭിനയിച്ചു കൊണ്ടാണ് റാണി മുഖർജി ഹിന്ദി ചലച്ചിത്ര ലോകത്തേക് വരുന്നത്. പക്ഷേ, ഒരു ശ്രദ്ധേയമായ ചിത്രം 1998 ലെ കരൺ ജോഹർ സംവിധാനം ചെയ്ത *കുച്ച് കുച്ച് ഹോത ഹേ* എന്ന ചിത്രമാണ്. പിന്നീട് 2002 ൽ *സാതിയ* എന്ന ചിത്രവും ശ്രദ്ധേയമായി.

2004 ൽ ചില മികച്ച ചിത്രങ്ങളിൽ അഭിനയിച്ചു. *ഹം തും*,  *യുവ* എന്നീ ചിത്രങ്ങൾ വിജയമായിരുന്നു.

|-
! colspan="3" style="background: #DAA520;" | Filmfare Awards
|-

|-
|-

|-
|-

|-
|-

|-
|-

|-
|-

|-

## References



## External links

* 
 

വർഗ്ഗം:1978-ൽ ജനിച്ചവർ
വർഗ്ഗം:മാർച്ച് 21-ന് ജനിച്ചവർ
വർഗ്ഗം:മികച്ച നടിക്കുള്ള ഫിലിംഫെയർ അവാർഡ് ലഭിച്ചവർ
വർഗ്ഗം:മികച്ച സഹനടിക്കുള്ള ഫിലിംഫെയർ അവാർഡ് ലഭിച്ചവർ
വർഗ്ഗം:ഹിന്ദി ചലച്ചിത്രനടിമാർ
ആംഡ് ഫോഴ്സസ് മെഡിക്കൽ കോളേജ്

**ആർമ്ഡ് ഫോർസസ് മെഡിക്കൽ‍ കോളേജ്** പൂനെയിൽ സ്ഥിതി ചെയ്യുന്ന ഒരു മെഡിക്കൽ കോളേജ് ആണ്‌. ഈ സ്ഥാപനം 1948 മേയ് 1-നാണ്‌ സ്ഥാപിതമായത്. ഈ കോളേജിന്റെ നിയന്ത്രണം ഇന്ത്യൻ ആംഡ് ഫോഴ്‌സസിനാണ്‌. 

വർഗ്ഗം:മഹാരാഷ്ട്രയിലെ മെഡിക്കൽ കോളേജുകൾ
ഹിറ്റ്മാൻ: ബ്ലഡ് മണി

ഒരു സ്റ്റെൽത്ത് ഷൂട്ടർ ഗെയിമാണ് **ഹിറ്റ്മാൻ: ബ്ലഡ് മണി**. ഐഒ ഇൻററാക്ടീവ് ആണ് ഇത് വികസിപ്പിച്ചെടുത്തത്. എയ്ഡോസ് ഇൻററാക്ടീവ് ആണ് ഇതിൻറെ പ്രസാധകർ. ഹിറ്റ്മാൻ വീഡിയോ ഗെയിം ശ്രേണിയിലെ നാലാമത്തെ കളിയാണിത്. പ്ലേസ്റ്റേഷൻ 2, പിസി, എക്സ്ബോക്സ്, എക്സ്ബോക്സ് 360 എന്നിവയിൽ കളിക്കാവുന്ന പതിപ്പുകൾ 2006 മെയ് 26-ന് യൂറോപ്പിലും മെയ് 30 അമേരിക്കയിലും പുറത്തിറങ്ങി. യഥാർത്ഥ കളിയിൽ നിന്നും വ്യത്യസ്തമായ രൂപത്തിൽ ഇതിന്റെ മൊബൈൽ ഫോൺ പതിപ്പും പുറത്തിറങ്ങിയിട്ടുണ്ട്. 
## കഥ

## അവലംബം


വർഗ്ഗം:കമ്പ്യൂട്ടർ ഗെയിമുകൾ